Najmanji robot na svetu am@astronomija.co.rs\nKnjige D. Dragovi�a:\nPopust za �itaoce AM 6.10.2005\nNau�nicima je po�lo za rukom da proizvedu crvolikog robota toliko malog da je potreban mikroskop da bi ga uop�te mogli videti. �ta vi�e, njih 20 hiljada je mogu�e pore�ati u kolonu na jedan dinar! Ovaj si�u�ni robot je �irok oko 60 mikrona (kao ljudska vlas) i dug 250 mikrona, i predstavlja najmanji "wireless" kontroli�u�i mikrorobot ikada napravljen u svetu.\n"On je nekoliko desetaka puta kra�i i hiljadama puta lak�i od bilo kojeg prethodno stvorenog upravljivog' mikrorobota," ka�e konstruktor sa Dartmouth Univerziteta, Bruce Donald. "Kada ka�emo 'upravljivog', mislimo na isti na�in kao i auto, dakle na mogu�nost da upravljamo njegovim kretanjem u svim pravcima po ravnoj povr�ini, i to u smeru koji mi odaberemo. On se ne kre�e na to�kovima, ve� gmi�e kao neki silicijumski crvi�, prave�i desetine hiljada 10�nanometarskih kora�i�a svake sekunde. Skre�e na taj na�in �to izbaci jednu silicijumsku 'nogu' i okrene se oko nje poput motocikliste koji pravi o�tar zaokret izbacivanjem noge."\nZbog mogu�nosti kretanja na inovativan na�in (uvijanjem) i obzirom da je "wireless", ovaj robot mo�e slobodno da se kre�e bez �ica ili �ina, koje su ograni�avale radijus predhodnim generacijama mikrorobota. Ova strategija gusenice je pomogla istra�iva�ima da izbegnu neke od osnovnih problema mikroroboti�ara.\n"Ma�inice ove veli�ine imaju nezgodnu osobinu da se lepe za sve za �ta se dotaknu, kao �to se pesak lepi za stopala na pla�i, " obja�njava nam in�enjer Craig McGray sa Nacionalnog instituta za standarde i tehnologiju. "Zato smo napravili mikrorobote bez ikakvih to�kova ili pokretnih zglobova koji bi mogli da prave smetnje. Umesto toga, ovi roboti se kre�u savijanjem tela poput gusenica. U odnosu na svoje dimenzije, ove naprave se kre�u zapanjuju�e brzo."\nZa pokretanje, roboti koriste dva nezavisna akumulatora � robotove "mi�i�e". Jedan je za kretanje napred, dok je drugi za skretanje. Po�to nije u mogu�nosti da koristi neki unapred smi�ljen program za svoje kretanje, ravna se prema elektri�nim signalima koje dobija putem mre�e elektroda po kojima se kre�e. Ta mre�a tako�e snabdeva roboti�a i energijom potrebnom za njegovu �etnju.\nOvi i sli�ni mikroroboti �e uskoro mo�i da npr. pribavljaju informacije o raznim vidovima bezbednosti, da ispituju i popravljaju integralna kola, istra�uju opasne sredine, pa �ak i da upravljaju odre�enim ljudskim �elijama ili tkivom.\n� Najmanji fri�ider na svetu\n� Najmanji motor na svetu\n�TA JE TO KVARK GPS i teorija relativnosti Nobelova nagrada za fiziku 2004 Talasi


Naser čuva ovce, a njega mudžahedini: Kome je poslao poruku u Srbiji? - Sputnjik Srbija\n16:55 23 Januar 2021\n19:37 19.03.2019 (osveženo 19:42 19.03.2019) Preuzmite kraći link\nNebojša Stefanović je demantovao tvrdnje Nasera Orića, ratnog komandanta takozvane Armije Bosne i Hercegovine u Srebrenici, da se nalazi u Srbiji. Orić je ovo pokušao da dokaže objavom dve fotografije na svom Fejsbuk profilu — navodno na vrhu Pašine ravni, iznad Valjeva i sa pevačem Avdom Huseinovićem „u kafani u Užicu“.\nU Srbiji za Orićem postoji raspisana poternica i istog trenutka kada bi kročio na teritoriju Srbije, bio bi uhapšen.\nPitanje je zašto Orić provocira i kome šalje poruke?\nBožidar Spasić, bivši pripadnik srpske Državne bezbednosti, za Sputnjik kaže da Oriću nije prvi put da pušta ovakve glasine, koje očito imaju za cilj da isprovociraju Srbe.\n„To je vid kontrapropagande i samohvalisanja, kojim on želi srpskoj strani da kaže, ’eto, pokušali ste i da me osudite, ali ne možete mi ništa. Dolazim u Srbiju kao da je to moja teritorija‘“, objašnjava Spasić.\nPo njegovim rečima, Srbija je još pre dve godine obavila proveru njegovog mesta boravka, kojom se ustanovilo da Naser Orić izuzetno retko napušta objekat u kome se nalazi.\n„On se nalazi nekih 70 kilometara od granice sa Srbijom, a 90 odsto svog vremena provodi u svojoj vikendici koju ima u okolini Doboja, što je oko 200 kilometara od Užica koje pominje. On je tamo u vikendici zapatio stoku, ima ovce i krave… Tako da on živi jednim životom usamljenika. Oko njega postoji obezbeđenje njegovih mudžahedina, a dolaze mu u posetu i predstavnici bosanske tajne službe na proveru“, tvrdi Spasić.\nPo njegovim rečima, od njega nema opasnosti, jer je ovo čista provokativna akcija njega samog.\nOriću se inače stavlja na dušu mučenje i ubistvo 2.000 Srba u Srebrenici i Bratuncu. Inače, Sud BiH je krajem prošle godine doneo oslobađajuću presudu za Orića za ratne zločine nad Srbima.\nSrebrenica: Pregovori u toku, jedinstvo Srba na ispitu\nSrebrenica: Specijalci Srpske ušli u zgradu u kojoj su listići\nzločinac, provokacija, Naser Orić, Božidar Spasić, Naser Orić, Bosna i Hercegovina, Srbija


Ambasada SAD u BiH hladim tušem "polila" priče Milorada Dodika: "Neustavno je obilježavanje Dana RS 9. januara"\n06/01/2022 07/01/2022 Tarik Kucevic\nObilježavanje Dana RS 9. januara je neustavno, a odluke Ustavnog suda Bosne i Hercegovine (BiH) su konačne i obvezujuće.\nOvo se navodi u odgovoru ambasade Sjedinjenih Američkih Država (SAD) u BiH za Radio Slobodna Evropa (RSE) na upit o proslavi neustavne godišnjice RS.\nU RS-u, jednom od dva entiteta u BiH, u nedjelju, 9. januara biće obilježen Dan RS, uprkos dvije odluke Ustavnog suda BiH kojima je on proglašen neustavnim.\nI predstavnici vlasti i opozicija u RS, s izuzetkom bošnjačkih i hrvatskih zastupnika i dužnosnika, odbacili su odluku Ustavnog suda.\nNarodna skupština RS je u julu 2016. raspisala za 25. septembra 2016. referendum s pitanjem “Da li podržavate da se 9. januar obilježava i slavi kao Dan RS?”\nOznačeno Ambasada SAD u BIH\nPOČETAK KRAJA! Kosovski mediji javljalju: Srpski specijalci ušli na teritoriju Kosova


Ustavni sud BiH: Odluka o koncesijama za izgradnju hidroelektrane na Drini odložena do januara 2022. godine\nUstavni sud BiH će od učesnika u postupku u ovom predmetu zatražiti relevantne podatke u vezi s donošenjem odluke o privremenoj mjeri u ovom predmetu\nAldijana Hadzic | 03.12.2021\nNa današnjoj plenarnoj sjednici Ustavni sud Bosne i Hercegovine je u predmetu o rješavanju spora između Bosne i Hercegovine i entiteta Republika Srpska u vezi s dodjelom koncesija, kada je riječ o sporu o izgradnji hidroelektrane na rijeci Drini, odlučio da odloži odlučivanje o privremenoj mjeri do januara 2022. godine kada je planirano održavanje naredne plenarne sjednice, javlja Anadolu Agency (AA).\n”Na današnjoj plenarnoj sjednici Ustavni sud BiH je u predmetu broj U 16/20 odlučio da odloži odlučivanje o privremenoj mjeri do januara 2022. godine kada je planirano održavanje naredne plenarne sjednice. Do tada će Ustavni sud od učesnika u postupku u ovom predmetu zatražiti relevantne podatke u vezi s donošenjem odluke o privremenoj mjeri u ovom predmetu“, saopćeno je danas iz Ustavnog suda.\nU jučerašnjem saopćenju navedeno je kako je u ovom predmetu Ustavni sud donio rješenje kojim je utvrdio da Komisija za koncesije Bosne i Hercegovine u svojstvu Zajedničke komisije za koncesije nije izvršila djelomičnu odluku Ustavnog suda Bosne i Hercegovine broj U 16/20 od 16. jula 2021. godine.\n”Na zahtjev komisije, ovim rješenjem Ustavni sud BiH je produžio rok komisiji za izvršenje navedene odluke Ustavnog suda BiH za daljnjih šest mjeseci od dana dostavljanja ovog rješenja. Dalje, navedenim rješenjem je naloženo Sudu Bosne i Hercegovine da preduzme mjere s ciljem hitnog rješavanja spora koji se vodi pod brojem SI 3 U 041293 21 Fp protiv rješenja o imenovanju Zajedničke komisije za rješavanje spornih pitanja između Bosne i Hercegovine i Republike Srpske u vezi s dodijeljenim koncesijama”, navedeno je u saopćenju.\nSud se izjašnjavao o sporu između entiteta Republike Srpske i države BiH o izgradnji hidroelektrane na Drini, koju zajednički planiraju izgraditi entitet RS i Srbija, bez da je ranije postignuto konsultovanje s državom BiH.\nOd AP odluka koje je danas donio na plenarnoj sjednici Ustavni sud BiH je izdvojio predmet koji se odnosi na Medžlis islamske zajednice Srebrenica.\nU ovom predmetu je Ustavni sud BiH zaključio da je osporenim rješenjem Okružnog suda u Bijeljini prekršeno apelantovo pravo na imovinu jer je Okružni sud, u nedostatku zakonskog okvira za proceduru u kojoj se apelant našao, propustio da direktnom primjenom Ustava Bosne i Hercegovine i Evropske konvencije zaštiti apelantova prava.\nMedžlis Islamske zajednice Srebrenica, uz pomoć Rijaseta Islamske zajednice u Bosni i Hercegovini i Muftijstva tuzlanskog, na natječaju koji je vodio Osnovni sud u Srebrenici 2018. godine, kupio je nekretnine fabrike ”Unis-Feros“ AD Srebrenica koje se nalaze uz Memorijalni centar Srebrenica - Potočari. Sve finansijske obaveze Medžlisa IZ Srebrenica prema Osnovnom sudu u Srebrenici, u vezi s kupovinom ove nekretnine koja je koštala 687.800,00 KM, izmirene su 5. decembra 2018. godine.\nDio sredstava za ovu svrhu osigurao je Rijaset Islamske zajednice u Bosni i Hercegovini a dio Muftijstvo tuzlansko uz pomoć 55 privrednika – vakifa iz Bosne i Hercegovine.\n”S obzirom na dezinformaciju da je za kupovinu fabrike 'Unis-Feros' u Srebrenici organizirana sergija i prikupljan novac u džematima u dijaspori, ovom prilikom kategorično ističemo da takve aktivnosti nisu poduzimane iako su džematlije, posebno oni koji su porijeklom iz Podrinja i Srebrenice, bili spremni da pomognu”, navedeno je u saopćenju MIZ Srebrenica.\nPredmetna nekretnina, koja se nalazi neposredno uz Memorijalni centar i šehidsko mezarje u Potočarima i zbog toga ima veliki značaj za muslimane u Podrinju, kupljena je isključivo sredstvima koja je za tu svrhu izdvojila Islamska zajednica, te uvakufljenjima plemenitih vakifa u Bosni i Hercegovini.\nNakon što je završena procedura oko upisa nekretnine u vlasništvo Medžlisa Islamske zajednice Srebrenica, Okružni sud u Bijeljini je ukinuo rješenje Osnovnog suda u Srebrenici i predmet vratio na ponovni postupak.\nMedžlis je potom uložio apelaciju te se predmet našao pred Ustavnim sudom BiH.\nPored toga, Sud je danas uputio obrazloženje u vezi s jučerašnjom odlukom u predmetu broj U 9/21 (zahtjev Bakira Izetbegovića, predsjedavajućeg Doma naroda Parlamentarne skupštine Bosne i Hercegovine, za ocjenu ustavnosti člana 12 st. (2) i (4) Pravila službe Oružanih snaga Bosne i Hercegovine broj 06-02-3-4958/12.)\nNaime, Ustavni sud BiH je obavijestio javnost da je na jučerašnjoj plenarnoj sjednici u navedenom predmetu donio konačnu i obavezujuću odluku o dopustivosti i meritumu.\n”U toj odluci Ustavni sud BiH je odlučivao samo i isključivo o nošenju brade od strane vojnika u Oružanim snagama Bosne i Hercegovine. Ustavni sud ukazuje da je tako odlučio jer je to bio jedini zahtjev podnosioca zahtjeva kojim je tražio ocjenu ustavnosti člana 12. st. (2) i (4) Pravila službe Oružanih snaga Bosne i Hercegovine u odnosu na pitanje apsolutne zabrane nošenja brade vojnicima Oružanih snaga BiH dok su u službi i u uniformi”, navedeno je u saopćenju.\nRečeno je kako Ustavni sud u ovoj odluci, osim o nošenju brade, nije odlučivao primjera radi o nošenju hidžaba ili o bilo kojim drugim dijelovima uniforme u Oružanim snagama BiH.\n“Također, želimo jasno ukazati da se u konkretnom slučaju ne radi ni o kakvoj djelimičnoj odluci Ustavnog suda na način da se u tom predmetu očekuje još neka odluka (primjera radi o hidžabu). Dakle, u ovom predmetu je donesena odluka o dopustivosti i meritumu koja je konačna i obavezujuća i kojom je Ustavni sud BiH okončao postupak u ovom predmetu. Ustavni sud nema bilo kakvog podnesenog zahtjeva za ocjenu ustavnosti Pravila službe Oružanih snaga Bosne i Hercegovine u odnosu na nošenje hidžaba ili u odnosu na bilo koji drugi dio uniforme u Oružanim snagama Bosne i Hercegovine“, navedeno je u saopćenju.\nDrina SPOR Ustavni sud BiH


Osvojio milion dolara na lotou, po nagradu došao sa maskom iz horor filma (foto)\nA. J. 14. februara 2019. 04:12\nJamajčanin koji je dobio milion dolara na lutriji prilikom preuzimanja nagrade pojavio se noseći masku koja je korišćena u filmu „Vrisak“.\nCheque in hand! pic.twitter.com/UhO3ZCP58q\nDobitnik, za kog mediji navode da se zove A. Kembel, prošle nedelje se u Kingstonu prilikom preuzimanja čeka pojavio u dugom belom kaputu, širokim pantalonama i rukavicama, a na licu je imao masku.\nKako prenosi „Vašington post“, Kembel je tek posle 54 dana „skupio hrabrost“ da ode po nagradu. Kembel je rekao da je, kada je saznao da je osvojio nagradu, u prvi mah bio ushićen, ali da se posle danima osećao bolesno.\n„Srbi nose maske kao rajf… Niko živ ne zna šta se sa…\nNapravio zaštitnu masku koja košta 4.000 dolara, štiti li ona bolje?…\n„Glava me bolela tri dana jer sam stalno razmišljao o tome kako mi se ostvarilo ono što sam želeo. Stomak me boleo dve nedelje. Ponekada sam osetio toliki bol da sam čak i zaboravio da sam dobio na lutriji“, kazao je on.\nKembel je naveo da je znao da rok za podizanje nagrade ističe u februaru, dodajući da je želeo pre toga da se malo „sabere“. On je otkrio i šta planira da uradi sa nagradom od 1,1 milion dolara. Naveo je da će jedan deo potrošiti na lepu kuću, kao i na unapređenje privatnog biznisa.\nNebeski spektakl: Kometa Neovajs proćiće uskoro pored Zemlje, videće…\nTražio izgubljenog mačora zbog čijeg imena svi plaču od…\nJedna od najsmrtonosnijih zmija napala vozača dok je vozio…\nNebeski spektakl: Kometa Neovajs proćiće uskoro pored…


SIPA na Palama uhapsila Miloša Obradova koji se dovodi u vezu s ubistvom sarajevskih policajaca – Radio Studio D ::: 99,40 i 97,40 FM\nPolicijski službenici Državne agencije za istrage i zaštitu (SIPA) lišili su slobode Miloša Obradova koji se dovodi u vezu s ubistvom dvojice policajaca u sarajevskom naselju Alipašino Polje.\nGlasnogovornica Tužilaštva Kantona Sarajevo Azra Bavčić rekla nam je da je osoba inicijala M. O. jučer lišena slobode na teritoriji Pala i da se trenutno nalazi na kriminalističkoj obradi u Ministarstvu unutrašnjih poslova KS.\nKako kaže, lišeni slobode dovodi se u vezu s ubistvom policajaca Adisa Šehovića i Davora Vujinovića u sarajevskom naselju Alipašino Polje.\nKako nezavnično saznajemo, uhapšen je Miloš Obradov koji je privođen tokom istrage u ovom slučaju.\nU međuvremenu se o hapšenju oglasila i SIPA iz koje navode da su njihovi policijski službenici na području općine Pale lišili slobode jednu osobu koja se dovodi u vezu s izvršenjem krivičnog djela ubistva, a koje se desilo 26. oktobra 2018. godine u ulici Geteova bb, prilikom čega su smrtno stradala dva policijska službenika Ministarstva unutrašnjih poslova Kantona Sarajevo.\n“Lišavanju slobode osumnjičenog prethodilo je preduzimanje operativnih aktivnosti SIPA-e u saradnji s Tužilaštvom Kantona Sarajevo, Obavještajno-sigurnosnom agencijom Bosne i Hercegovine i Ministarstvom unutrašnjih poslova Republike Srpske, u cilju lociranja i lišavanja slobode navedene osobe. Nakon izvršenih pretresa stana, drugih prostorija i pokretnih stvari, osoba lišena slobode predata je u nadležnost Ministarstvu unutrašnjih poslova Kantona Sarajevo”, saopćeno je iz SIPA-e.\nPrevious article Messi oborio još jedan rekord\nNext article Naser Orić oslobođen optužbi


Stihovi, osmeh i Violeta sa decom oko sveta - Far\nZa Narodnu biblioteku „Detko Petrov“ u Dimitrovgradu ovogodišnja Dečija nedelja počela je gostovanjem poznate književnice za decu i odrasle, Violete Jović iz Niša.\nU organizaciji biblioteke i Osnovne škole “Hristo Botev” susret dece sa književnicom priređen je u velikoj sali Centra za kulturu. Deca su imala priliku da se kroz zanimljiv performans u izvođenju bibliotekara upoznaju sa Violetom i njenim stvaralaštvom, da uživaju u poznatim stihovima i divnim pričama književnice, da se nadmudruju u odgonetanju tajne velikog i malog kišobrana velikog i malog miša baš iz Niša.\nUz smeh, radost i graju radoznale dece, uz stihove i igru, razgovarano je o tajnama knjige i čitanja i značaju biblioteke u odrastanju deteta, a sve u duhu ovogodišnjeg mota Dečje dedelje „Dete je dete da ga volite i razumete“.\nFoto: Violeta Jović\nOsnovna škola „Hristo Botev“ predstavila tradiciju i kulturu bugarske nacionale manjine u Nišu Iz štampe izašao roman „REZ“ dimitrovgradskog pisca Emila Petrova Osnovna škola “Hristo Botev” obeležava Dan škole 31. maja Дирекция „Вероизповедание“ при МС на Р. България отпусна средства за второ подобрено и двуезично издание на книгата „Вяра и камък“\nBibliotekaricaribroddecaDečija nedeljaDimitrovgradDruženje sa decomNarodna bibliotekaNišOsnovna školapesnikVioleta Jović\nPeti oktobar - Godišnjica demokratskih promena u Srbiji


Ukrajinski ambasador: Rusija remeti razgovore u Ženevi\nNemiri u istočnoj Ukrajini su smišljen izgovor koji je Rusija projektovala da bi poremetila četvorostrani sastanak o ukrajinskoj krizi u četvrtak u Ženevi, ocenio je danas stalni predstavnik Kijeva u UN u Ženevi Jurij Klimenko.\nProruski militanti zaposedaju policijsku stanisu u Slavjansku\nOn je rekao da Ukrajina želi da iskoristi razgovore sa najvišim diplomatama SAD, EU i Rusije da bi smanjila tenzije na svojim granicama i oživela trgovinu sa Rusijom, ali ne i da bi iznosila svoja unutrašnja pitanja, prenela je agencija Rojters.\n"“Nećemo da razgovaramo o federalizaciji Ukrajine. Ovo pitanje nije na dnevnom redu”", naglasio je Klimenko i dodao da je Kijev bio posvećen decentralizaciji zemlje i davanju širih ovlašćenja regionima, ali ne i federalizaciji.\n"“Bilo kakvi razgovori su bolji od vojnog sukoba. Mi želimo razgovore orijentisane ka postizanju rezultata. Sada shvatam da postoje neke namere da se poremete ti razgovori”", kazao je Klimenko.\nUkrajinski diplomata istakao je da je “upadljivo” da su nemiri na istoku zemlje, za čije izazivanje je optužio Moskvu, pokrenuti uoči razgovora u Ženevi, kao i da između toga “nesumnjivo” postoji neka veza.\nVlada u Londonu najavila je planove za posebne događaje u noći 31. januara, kada zemlja zvanično napusti Evropsku uniju, ali priznaje da će zbog toga posledice imati neki poslovni sektori u u Velikoj Britaniji.\nSmenjen je severnokorejski ministar spoljnih poslova Ri Jong Ho, prenose mediji.\n"IMA SPEKULACIJA" Dodik o pričama da će Petar Đokić biti smenjen\nCrne kutije oborenog "boinga 737" biće POSLATE UKRAJINI


Maja Pavlović ponovo štrajkuje glađu\nIzvor: NUNS, 12.08.2019.\nVlasnica Kanala 9 iz Novog Sada Maja Pavlović započela je danas u podne novi štrajk glađu ispred sedišta REM-a na Trgu Nikole Pašića u Beogradu.\n"Izgleda da sam prošlog puta prekinula štrajk naivno verujući u obećanja da će se problemi rešiti", izjavila ja Maja Pavlović novinarima na improvizovanoj press konferenciji na Trgu Nikole Pašića u Beogradu.\nNa pitanje o eventualnom sastanku sa predsednikom Republike kazala je da joj je to nagovešteno iz kabineta premijerke ali da nikakav poziv od Vučića još nije dobila.\nPodsetimo, Kanal 9 traži da se reše postupci koje su pokrenuli pred sudovima, u kojima, između ostalog, treba da se ustanovi koliko u skladu sa zakonom SOKOJ i OFPS mogu i treba da naplaćuju svoje naknade.\nTakođe, Kanal 9 traži ravnopravan položaj na medijskom tržištu, i u procesu sufinansiranja medijskih sadržaja.\n„Ako projekti Kanala 9 na lokalnom, pokrajinskom i republičkom nivou dobiju podršku u ukupnom iznosu od 1,6 miliona, a Novosadska televizija u iznosu od 8,8 miliona dinara, to liči na diskriminaciju“, objašnjava Maja Pavlović.


Dodik pisao reisu Kavazoviću: Želim vjerovati da ste u neznanju napisali da se u RS postrojavaju paravojne formacije | DEPO Portal\nZakoni u Republici Srpskoj, a ja bih želio da je tako i u drugom dijelu BiH, obavezuju institucije da djeluju protiv bilo kog pojedinca koji te iste zakone ne poštuje, naglasio je Dodik\n- Izuzetnio cijenim što kao vjerski poglavar izražavate zabrinutost za bezbjednost svojih vjernika i tražite da se procesuiraju svi koji ugrožavaju njihovu sigurnost ili sigurnost njihove imovine. Na to Vas između ostalog poziva i funkcija koju obavljate. Informacije, kojima trenutno raspolažem, govore da instutucije Republike Srpske, na koju posebno aludirate u svom pismu, čine sve da muslimanima, baš kao i svim drugim građanima Republike Srpske omoguće i ličnu i sigurnost njihove imovine - istakao je Dodik u pismu.\n- Institucije treba da rade svoj posao i na to ih ne bi trebalo posebno pozivati ni s pozicije reisa, ni s pozicije člana Predsjedništva ili bilo kog zakonodavnog nivoa vlasti. Zakoni u Republici Srpskoj, a ja bih želio da je tako i u drugom dijelu BiH, obavezuju institucije da djeluju protiv bilo kog pojedinca koji te iste zakone ne poštuje - naglasio je Dodik.\n- Zbog mira, suživota i tolerancije bilo bi dobro da u ovakvim obraćanjima i vi i mi pazimo kakvu terminologuju koristimo, jer i ova prepiska bi trebalo da bude u funkciji pozivanja na mir i bezbjednost. Siguran sam da ćete se složiti sa mnom da nema smisla da lažnim informacijama širimo nemir, a pozivamo se na mir - istakao je Dodik u pismu upućenom Kavazoviću.\n- Uvjeren sam da ćemo, svako sa svoje pozicije, i ubuduće činiti sve da na ovim prostorima vlada mir i uzajamno poštovanje - poručio je srpski član Predsjedništva BiH Milorad Dodik u pismu upućenom poglavaru Islamske zajednice u BiH Huseinu Kavazoviću.\n#milorad dodik #reisu-l-ulema #husein kavazović #islamska zajednica u BiH #predsjedništvo bih #četnici #ravnogorski četnički pokret #višegrad


26.12.2013 u 12:30\nSvet ispustio Južni Sudan\nDžuba, Njujork – Uprkos grozničavim naporima međunarodne zajednice da suzbije građanski rat u Južnom Sudanu, unutararmijski sukob u toj zemlji proširio se juče na naftom najbogatiji region Gornjeg Nila, gde pobunjenici tvrde da kontrolišu prestonicu Malakal. U međuvremenu, snage lojalne predsedniku Salvi Kiru povratile su juče kontrolu nad Borom, glavnim gradom strateške pogranične regije...\nPretnja rata u Južnom Sudanu\nDžuba – Oružani sukobi rivalskih frakcija armije Južnog Sudana proširili su se juče izvan prestonice Džube, po garnizonima u unutrašnjosti zemlje, podgrevajući strepnju od izbijanja šireg sukoba u državi staroj dve godine, prenosi Rojters. Prema izveštajima iz Bora, grada na oko 150 kilometara severno od Džube, nakon sukoba u dva garnizona, trupe lojalne letos smenjenom zameniku predsednika...\nNapeta granica dva Sudana\nKartum i Džuba, dve prestonice raspolućenog Sudana tri sedmice uoči otcepljenja naftonosnog juga najveće afričke države (9. jula), još spore buduću međusobnu granicu. Američki predsednik Barak Obama upozorio je juče i sever i jug Sudana da prekinu sa sukobima u regionu Južni Kordofan i spornog gradića Abijei, kako bi „izbegli novi građanski rat”. Režim Omara al Bašira u Kartumu i vlada Salve Kiira...\nJužni Sudan u povoju\nVoljom birača južnog Sudana, najveća afrička država prestala je da postoji sredinom januara. Nakon višedecenijskog građanskog rata i potonjeg turobnog suživota, glasači u 10 federalnih jedinica hrišćanskog animističkog juga i njihovi sunarodnici u dijaspori diljem sveta odlučili su da se otcepe od režima džamahirije u Kartumu, i osnuju 54. afričku državu. Američki predsednik Barak Obama je ishod...\nIzdat nalog za hapšenje sudanskog predsednika\nPrvi put u svojoj istoriji Međunarodni krivični sud u Hagu izdao je juče nalog za hapšenje jednog aktuelnog predsednika države. Prvenac u analima suda osnovanog 2002. godine, koji priznaje 108 država (bez SAD, Kine, Rusije, Indije...), pripao je predsedniku Sudana maršalu Omaru al Beširu (64) zbog optužbi za zlodela tokom šestogodišnjeg građanskog rata u Darfuru. Odlukom tročlanog...\nSudan kao „afrički Irak”\nZahtev glavnog tužioca Međunarodnog krivičnog suda u Hagu Luisa Morena Okampa za hapšenje sudanskog predsednika Omara el Bašira „zbog genocida u Darfuru” već je oštro podelio svet. Dok Zapad glasno pozdravlja inicijativu za suđenje Baširu, Kina, Afrička unija, Arapska liga i Rusija javno sumnjaju u procenu Luisa Morena Okampa. Međunarodna zajednica je na pragu nove krize sa...\nGlavni tužilac Međunarodnog krivičnog suda, argentinski pravnik Luis Moreno Okampo (56) ušao je juče u istoriju pošto je zatražio od nadležnog veća MKS-a da izda nalog za hapšenje jednog aktuelnog predsednika države: sudanskog predsednika Omara el Bašira. Briljantne pravničke karijere, Okampo je još lane podigao međunarodnu javnost na noge, kada je najavio da „postoji mogućnost da Toni Bler...\nPredsedniku Sudana preti Sheveningen\nPrvi put u istoriji Međunarodnog krivičnog suda u Hagu, glavni tužilac MKS-a brazilski pravnik Luis Moreno Okampo sprema nalog za hapšenje jednog aktuelnog predsednika države: ovog puta sudanskog lidera Omara el Bašira, objavio je juče „Vašington post”, pozivajući se na izvore sa Ist Rivera. Dostupne informacije najuglednijim zapadnim medijima (vest su preneli pariski...


10. Jul 2020 1238\nEpidemiolog Predrag Kon rekao je večeras da je u Srbiji epidemiološka situacija gora nego u aprilu.\n"Pred nama je situacija koja do sada nije bila, gora nego u aprilu, posebno za Beograd gde je zdravstveni sistem popunjen do kraja. Ja u svojoj ljekarskoj karijeri nisam imao prilike da vidim takvu respiratornu epidemiju", rekao je Kon za RTS.\nPrema njegovim riječima, ako je nešto dobro u ovoj jako teškoj situaciji, to je da se povećava kolektivni imunitet koji je značajan, ali, nažalost, ne prokužavanjem kakvim bi voljeli, bez ovakvih teških kliničkih slika.\nOn je naveo da je današnji dan nesumnjivo najteži po broju umrlih /njih 18/, a i po tome što je krenuo nagli porast oboljenja.\n"U Beogradu se virus nije smirio iako smo mi to očekivali, i dalje se ljudi javljaju u kovid ambulante sa korona simptomima", rekao je on.\nKon je naveo da se u Beogradu testira oko 900 osoba svaki dan, dok je ranije bilo oko 600.\n"Moramo da uzmemo u obzir da rezultati kasne po četiri-pet dana kada razmatramo koliko je sve aktuelno", dodao je on.\nPrema njegovim riječima, ostali gradovi u Srbiji imaju naznake nekog poboljšanja, na neki način je stabilizovana situacija u smislu prihvata slučajeva, te da je u Šapcu, Užicu i Kragujevcu relativno mirna situacija.\n"To je ponašanje svih ostalih virusa koje poznajemo, ovde se postavlja pitanje da je moguće da ostane u vazduhu, ali to se odnosi samo na zatvoreni prostor, teretane, liftove", kaže on.\nTagovi: kon epidemija korona


Omladinski reprezentativac stigao iz Đenove u Javor – Fk Javor Matis\nOmladinski reprezentativac stigao iz Đenove u Javor\nJavor Matis predstavio je u prostorijama kluba četvrto pojačanje u tekućem prelaznom roku. Nakon Pavišića (Dinamo Vranje), Jevremovića (Mladost Lučani) i člana reprezentativnih selekcija Srbije do 18 i 19 godina, Vladimira Jovanovića (Brodarac), dres Javora sa brojem 30 zadužio je Vanja Zvekanov, koji stiže iz Serije A i ekipe Đenove.\n„Vanja ima 19 godina, igra na poziciji zadnjeg veznog i dolazi iz italijanske Đenove. I njegov dolazak potvrđuje kakva je filozofija kluba, a to je dovođenje i promocija mladih igrača. Vanja je bio reprezentativac Srbije do 17 i 19 godina. Prezadovoljni smo što smo uspeli da ga dovedemo i nadamo se da će uspeti da se izbori za priliku i afirmiše kod nas, kao i da će predstavljati budućnost kluba. Videli ste i da je protiv Crvene zvezde šansu dobio Vladimir Jovanović, momak rođen 2001. godine, što najbolje pokazuje na koji način klub želi da funkcioniše.“\nJavor je na startu šampionata poražen na stadionu „Rajko Mitić“, od Crvene zvezde, rezultatom 2:0, dok je voljom žreba već u 2. kolu rival Ivanjičana beogradski Partizan.


Deo vladajuće koalicije predlaže prevremene parlamentarne izbore\nPremijer Vojislav Koštunica izjavio je da više nema poverenja u koalicione partnere DS i G17 Plus da se iskreno bore za očuvanje Kosova i priznao da je Vlada u velikoj krizi jer nije bilo spremnosti da donese odluku da Srbija samo kao celovita država može postati član EU. I potpredsednica G17 plus Suzana Grubješić saglasna je u oceni da je Vlada u ozbilnoj krizi nastaloj zbog nepremostivih razlika kojim putem treba da ide Srbija.\nDok jedni misle da će Kosovo odbraniti tako što će Srbiju izolovati od Evrope, G17 plus veruje da samo ekonomski jaka Srbija, integrisana u EU, ima šansi da sačuva svoj suverenitet i teritorijalni integritet, rekla je Suzana Grubješić i ocenila da je takve nepremostive razlike moguće rešiti samo na vanrednim parlamentarnim izborima.\nI šefica poslaničke grupe Demokratske stranke Nada Kolundžija smatra da su izbori izlaz iz političke krize, ukoliko se promeni cilj vladajuće koalicije o ubrzanim evropskim integracijama.\nAnalitičari aktuelnu krizu smatraju najozbiljnijom od formiranja Vlade. Sociolog Vladimir Vuletić ističe da su se u Vladi ispoljile strateške razlike i navodi da bi raspisivanje vanrednih parlamentarnih izbora odgovaralo Demokratskoj stranci i Srpskoj radikalnoj stranci, ali ne i Demokratskoj stranci Srbije premijera Vojislava Koštunice. A docent Fakulteta političkih nauka Dušan Pavlović smatra da su izbori manje realna opcija od koalicije premijera Koštunice sa radikalima jer :\n“Koštunici uopšte ne odgovaraju brzi prevremeni izbori pošto je njegov rejting katastrofalno nizak i zato bi verovatno glavni problem Demokatske stranke Srbije bio da se izbori da pređe izborni cenzus.”\nI profesor Zoran Stojiljković smatra da će zbog svakodnevnog produžavanja agonije verovatno biti raspisani vanredni parlamentarni izbori, ali ističe da je moguća i nova vladajuća i parlamentarna većina.


Postavio: eTrebinje Srijeda, 22.12.2021. 0\nMinistar zdravlja i socijalne zaštite Republike Srpske Alen Šeranić sa saradnicima boravio je danas u radnoj posjeti Trebinju tokom koje se sastao sa gradonačelnikom Trebinja Mirkom Ćurićem i njegovim saradnicima u Gradskoj upravi. Sastanku je prisustvovao i vršilac dužnosti direktora JZU Bolnica Trebinje Nedeljko Lambeta.\nRazgovarano je o planovima za kapitalna ulaganja izgradnje i opremanja savremene bolnice u Trebinju, kao i daljim aktivnostima koje je potrebno preduzeti za realizaciju ovog projekta nakon što je Vlada Republike Srpske prihvatila Informaciju o izrađenoj Studiji ekonomske opravdanosti za izgradnju i opremanje objekta nove JZU bolnica Trebinje.\nPosebno je bilo riječi o izradi sporazuma o međusobnoj saradnji između Grada Trebinje i Ministarstva zdravlja i socijalne zaštite Republike Srpske kojim će se definisati i podjela obaveza u vezi sa realizacijom ovog važnog projekta, kako za lokalnu zajednicu i zdravstvenu zaštitu stanovništva u ovoj regiji, tako i za cijelu Republiku Srpsku.\nPodsjećamo da je Studijom ekonomske opravdanosti navedeno da postoji opravdana potreba da se pristupi izgradnji i opremanju novog objekta JZU Bolnice Trebinje, a uzevši u obzir i funkcionalne nedostatke postojećeg objekta ove bolnice.\nMinistarstvo zdravlja i socijalne zaštite Republike Srpske posvećeno je unapređenju zdravstvene zaštite stanovništva i teži standardizovanju usluga za sve pacijente i kroz investiranje u izgradnju, opremanje i rekonstrukciju kapaciteta zdravstvenog sistema, a prvenstveno savremenih bolnica širom Republike Srpske.


OKI Pro8432WT: Štampanje na medijima za prenos | PC Press\nOKI Pro8432WT: Štampanje na medijima za prenos\n16. oktobar 2019. Filip Majkić\nOKI Pro8432WT spada u seriju A3 štampača iz serije Graphic Arts modela, koji je prvenstveno namenjen za štampu na medije za prenos. Zbog svojih dimenzija štampe (A3) i belog tonera, to je idealno rešenje za štampu aplikacija koje se prenose na majice raznih boja.\nJedna od glavnih karakteristika svih OKI modela koji u oznaci imaju „WT“ je prisustvo belog tonera. Prisustvo ovog tonera (pored standardnih CMY) omogućava ostvarivanje većeg broja boja i nijansi, gde je osnovna primena štampa na specijalne transfer papire (preslikače) čiji se sadržaj posle može prebacivati na razne materijale. Štampa svetlih boja i bele boje kao takve je uvek malo teži zadatak za standardne štampače, jer su primarno namenjeni za štampu na beloj podlozi. Sa Pro8432WT ovde nema tih ograničenja, pa se na transfer medije može lako preneti svaki dizajn. Tako se kao meta dizajna može koristiti bilo koja tamna podloga, od raznog promotivnom materijala pa do majica i raznih odevnih predmeta, što štampači sa crnim K tonerom ne mogu efikasno ostvariti.\nNaravno, sa druge strane, štampači sa belim tonerom imaju svoju ciljanu upotrebu, gde je primarno ograničenje štampa crne boje i tamnih nijansi. Pro8432WT i sa ovom konfiguracijom tonera može da odštampa crnu (neophodno adekvatno podesiti sliku i paletu za tu priliku), ali je najveća mana u činjenici da se tada koristi mnogo više tonera. Ipak, OKI je ponudio rešenje i za to. Uz Pro8432WT paket sada je moguće poručiti dodatak u vidu crnog K tonera i bubnja, čime se mogućnosti ovog štampača povećavaju.\nNakon instalacije K tonera i bubnja, treba još samo preuzeti ICC profil i Custom Media fajla sa OKI sajta i Pro8432WT je spreman za akciju. Na ovaj način se mogućnosti štampača kada je u pitanju štampa crne boje, ili bilo koje tamne boje, dramatično povećavaju. Naravno, u isto vreme je moguće imati samo CMYW ili CMYK setup, pa je ovo jedino ograničenje. Ipak, zamena nije previše komplikovana pa je po potrebi moguće raditi promenu konfiguracije u zavisnosti od trenutnih zahteva.\nTako Pro8432WT pokriva sve standardne scenarije štampe (bez neon i sličnih efekata), što ga čini posebno interesantnim za firme koje bi kao dodatnu uslugu nudile štampu na majicama i promotivnom materijalu (šolje, kačketi, kese, rokovnici), ili sve to isto štampali za svoje zaposlene. S druge strane, raznobojna štampa na različitim podlogama može biti posebno zanimljiva organizacijama koje se bave izradom reklama, bilo da se radi o grafikama za prozore, izloge ili nečem trećem.\nS jednim ovakvim uređajem kao stalnim članom vaše organizacije podići ćete nivo kreativnosti na viši nivo, a istovremeno ćete smanjiti troškove, jer je realizacija mnogo jeftinija.\nTagovi: OKI, Original, print, printer, štampač, Štampanje\n← Samsung Electronics na srpskom tržištu predstavio novi The Frame televizor\nHuawei povećao prodaju uprkos američkim sankcijama →


Društvo Archives - Stranica 2 od 75 - BC Info\nBivši i sadašnji članovi Demokratske stranke, koji su nekada vodili opštinu Bela Crkva a sada okupljeni u grupi građana „Savez za Belu Crkvu“ od danas su članovi Srpske napredne stranke.\nHumanitarni Božićni bazar za Olivera u Gradskoj galeriji (VIDEO)\nTreba vam venčić, ukras ili paketić? Dođite na humanitarni bazar kad krenete do grada u pazar!\nCentar za kulturu „Bela Crkva“ pod pokroviteljstvom lokalne samouprave opštine Bela Crkva, ove godine, zbog trenutne epidemiološke situacije, organizuje ONLINE praznične koncerte. Drugi u nizu koncerata održali su polaznici škole gitare Zorana Ilića – Kize.\nPrvi ONLINE koncert dočarao duh predstojećih praznika (VIDEO)\nSerijal prazničnih koncerata koji se ove godine, u organizaciji Centra za kulturu „Bela Crkva“ a pod pokroviteljstvom lokalne samouprave naše opštine, održavaju ONLINE, otvorili su polaznici muzičke škole profesora Nenada Jokanovića i Gradski hor „Bella musica“ koncertom održanim u utorak, 22. decembra.\n24. decembra 2020. admin 3\nDavne 1867. godine, odmah po sklapanju Austro-ugarske nagodbe i formiranja Dvojne monarhije, nedeljnik „Nera“ najavljuje osnivanje realne gimnazije u našem gradu.\n21. decembra 2020. admin 0\nNa IV sednici Skupštine opštine Bela Crkva održanoj 21. decembra, kojom je predsedavao predsednik SO Marjan Aleksić, odbornici su usvojili Izveštaj o izvršenju budžeta Opštine za period januar – septembar 2020. godine, kao i Odluku o izmenama i dopunama Odluke o budžetu opštine Bela Crkva za 2020. godinu – drugi […pročitaj više]


Nema prekida pregovora\nPredsednik Vlade Srbije Vojislav Kostunica još je u četvrtak u Rimu izjavio da se njegova zemlja približava završetku saradnje sa Haškim sudom. Srpski premijer je naveo da mora biti ispunjen i poslednji uslov da bi ta saradnja bila uspešno završena, odnosno da haški begunac Ratko Mladić bude izručen u Hag.\nPovodom izjave premijera Koštunice da se Srbija približava završetku saradnje sa Haškim tribunalom i da mora biti ispunjen poslednji uslov – izručenje generala Ratka Mladića, potpredsjednik Vlade Miroljub Labus kaže da ukoliko je Koštunica optimista, onda on zna nešto što drugi ne znaju. Labus upozorava:\n„Poslednji je momenat da se sastane Savet za nacionalnu bezbednost i da uspostavimo civilnu kontrolu nad svim, i vojnim i civilnim, službama. Ja apelujem i na premijera Koštunicu, koji može da sazove taj Savet, i na predsednika Tadića, koji je do sada sabotirao rad tog Saveta, da se, ako stvarno hoće da pomognu Vladi, uključe u rad Saveta. To je posljednji pokušaj da napravimo jedan mehanizam kontrole i da zaista znamo da li službe rade svoj posao ili ne.“\nMinistar odbrane Srbije i Crne Gore Zoran Stanković s druge strane nije ubeđen da Savet za bezbednost može bitnije uticati na otkrivanje i hvatanje generala Ratka Mladića:\n„Mislim da se tu nešto bitno ne bi promenilo, s obzirom da svi oni koji se nalaze u Savetu bezbednosti i danas aktivno učestvuju u aktivnostima vezanim za lociranje i otkrivanje haških optuženika. U svakom slučaju, Ministarstvo odbrane je sva ona dokumenta koja su tražena, dostavila Nacionalnom savetu za saradnju sa Haškim tribunalom. Prema tome, Nacionalni savet za saradnju sa Haškim tribunalom je trebao sva ta dokumenta da dostavi Karli del Ponte, u onim vremenima u kojima je ona to tražila. Da li je Nacionalni savet to dostavio ili nije, to je stvar koju morate da pitate Nacionalni savet.“\nVojno-politički analitičar Zoran Dragišić kaže za naš program da se nada da iza reči Vojislava Koštunice stoji najava konkretne akcije:\n„Ja sam ubeđen da Vlada preduzima određene korake da bi završila saradnju sa Haškim tribunalom, jer je to trenutno najveći politički problem pred kojim se nalazi Vlada Vojislava Koštunice. Ja se iskreno nadam da iza te izjave zaista stoje neki konkretni zadaci. Jasno je da Vlada ne može da objavi šta se tu konkretno dešava, jer bi to moglo da ugrozi bezbednost same akcijw. Ali, ukoliko se to završi u najkraćem roku, ovaj zastoj sa kojim se naša zemlja suočava će biti otklonjen, a samim tim i politička pozicija Vlade Vojislava Koštunice će biti značajno popravljena, i to je ono čega je i Vojislav Koštunica svestan i mislim da on zaista ulaže maksimalne napore da se taj posao završi na najbolji mogući način.“\nEvropska komisija će krajem aprila ponovo proceniti situaciju i odlučiti da li će nastaviti pregovore, saopšteno je u petak nakon razgovora Oli Rena i Karle del Ponte. Ukoliko bi tada došlo do suspenzije ili prekida pregovora, ekonomske posledice bi se itekako osetile, kaže guverner Narodne banke Srbije Radovan Jelašić:\n„To će se videti konkretno na novcu, dakle prilikom prodaje Vojvođanske banke, Panonske banke, Mobtela, Rafinerije. Dakle, to je prva stvar. Druga stvar, sigurno da će naša pravna lica koja se zadužuju u inostranstvu, doći samo do skupljih kredita, a isto tako i do manjeg obima. Dakle, trenutno je nama politička neizvesnost bukvalno omča oko vrata, što se tiče jednog boljeg ekonomskog rejtinga. Naravno, ako ova situacija potraje duže, postaviće se i pitanje da li će ovo novo zaduživanje, ceo ovaj transfer novca iz inostranstva u Srbiju, u određenoj meri krenuti eventualno unazad.“


Opel Monza GSE blista na Specijalnoj IAA izložbi "Zvezde iz 1983. godine" Opel Monza GSE blista na Specijalnoj IAA izložbi “Zvezde iz 1983. godine” – MOTOR blog\nOpel Monza GSE iz 1983. godine sada ispunjava uslove za izuzetno poželjnu nemačku registarsku tablicu “H” za klasične automobile\nNemačko udruženje proizvođača automobile (VDA) održaće specijalnu izložbu klasičnih automobile na međunarodnom sajmu automobila u Frankfurtu (IAA: www.iaa.de), od 12. – 22. septembra. Tema izložbe je „Zvezde iz 1983. godine“, a VDA udruženje je pozvalo sve posetioce IAA sajma da posete njihov štand u Hali 3.1, kako bi uživali u legendarnim vozilima koji će biti u postavci.\nPošto je Opel Monza GSE ove godine napunila 30 godina, sada je i zvanično član kluba klasičnih automobila. Kupe verzija pretka modela Opel Monza konceptnog automobila, koji će takođe biti predstavljen na IAA sajmu (Hala 8, Štand D09), je ekskluzivan automobil, sa sportskom opremom i setom opreme, sa pogonom od 180 ks, 3,0-litarskim šestocilindričnim motorom. Jedna od njegovih zgodnih funkcionalnih opcija je LCD displej za prikaz podataka kao što su brzina, opm, nivo goriva i temperatura motora. Tokom četiri godine proizvodnje modela Monza GSE, 43.812 kupaca je kupilo ovaj Opelov automobil iz snova.\nOva posebna izložba takođe uključuje druge legendarne Opel modele. Najmlađi je Calibra V6 sa 170 ks, predstavljen pre 20 godina i razvijan od 1993. do 1997. Opel Calibra je bila najuspešniji sportski kupe 1990-tih i tokom 7 godina proizvodnje, napravljeno je 238.647 primeraka. Ovaj popularni model je bio veoma hvaljen zbog svog naprednog dizajna i zbog toga što je bio napravljen od materijala pogodnih za reciklažu. Takođe je postavio standarde u pogledu aerodinamike, sa koeficijentom otpora vazduha od 0,26, što je jedan od najnižih kada su u pitanju serijski modeli. Calibra je veoma popularna kao moderni klasik i sigurno će postati pravi klasični model budućnosti.\nOpel Kapitän L (L – luksuz), već ima titulu pravog klasičnog modela. Ovaj model slavi svoju 50-godišnjicu ove godine i to je treći, najstariji Opelov vrhunski model na VDA štandu. Prave linije i izdužen oblik su glavne teme kada je u pitanju stil Kapitän-a, dok blago zakrivljeni krov izgleda kao da lebdi iznad velikih staklenih površina. Zahvaljujući panoranskom vetrobranu i kosom panoramskom zadnjem staklu, svestrana preglednost je odlična. Redni motor sa 90 kp i 6 cilindara pruža Kapitän-u maksimalnu brzinu od 150 km/h. 145.616 zadovoljnih kupaca ove verzije su je učinili najuspešinijom Kapitän verzijom ikada, ali i najprodavanijom 6-cilindarskom limuzinom u Nemačkoj.\nOpel Monza GSE blista na Specijalnoj IAA izložbi “Zvezde iz 1983. godine” was last modified: September 4th, 2013 by Goran Aničić\nIAAOpelOpel Monza GSE\nOpel sa 7 svetskih premijera na IAA sajmu: od Opel Insignia OPC do Monza koncepta


Kia Motors Corporation | Kia Motors Srbija\nKompanija osnovana 1944. godine ima čak 15 fabrika automobila u deset zemalja širom sveta, a godišnje proizvede više od 2,5 miliona vozila, koje prodaje i servisira kroz razgranatu prodajno-servisnu mrežu u ništa manje nego 172 zemlje sveta. Kompanija se posebno ponosi evropskim automobilskim pristupom. Zbog toga je sedište kompanije Kia Motors Europe u Frankfurtu (Nemačka), gde je takođe i dom modernog Kijinog dizajnerskog centra.\nSjedište kompanije Kia Motors Europe u Frankfurtu, Njemačka\nKia je u kategoriji dizajn robne marke, gde se ocenjuje dizajn marke kao celine, ocenjena kao »najbolja od najboljih«.\nIzrazito evropsku orijentaciju Kia dopunjava modernom fabrikom u slovačkom gradu Žilina. U njenu izgradnju je korporacija Kia Motors uložila više od milijardu evra. Proizvodni kapacitet veoma napredne i sa 500 najmodernijih robota opremljene fabrike dostiže čak 300 hiljada vozila godišnje.


Izvor: Radio 021, 07.Mar.2021, 08:24\nI to u Somboru, Apatinu i Baču, kao i na području cele Vojvodine.\nOna je taj zatev uputila predsedniku Aleksandru Vučiću na osnovu, kako navodi, presedana koji je napravljen sa uvođenjem "bunjevačkog jezika" u Subotici, saopštilo je Hrvatsko nacionalno veće.\nKako je se navodi, zatražila je da se hrvatski >> Pročitaj celu vest na sajtu Radio 021 << jezik uvede u službenu upotrebu gde god postoji mogućnost primene istih "afirmativnih mera" i principa pozitivne diskriminacije.\nZahtev je, osim predsedniku Srbije, upućen i Gradu Somboru i opštinama Apatin i Bač.\nPredsednica Hrvatskog nacionalnog veća u Srbiji, Jasna Vojnić, zatražila je da se hrvatski jezik uvede u službenu upotrebu u Vojvodini...I to u Somboru, Apatinu i Baču, kao i na području cele Vojvodine...Ona je taj zatev uputila predsedniku Aleksandru Vučiću na osnovu, kako navodi, presedana...


Teroristi DAEŠ-a stvaraju novu bombu? - 30.07.2016, Sputnik Srbija\nPripadnici terorističke organizacije DAEŠ su možda izmislili novi tip bombe, prenosi Bi-Bi-Si njuz, pozivajući se na izvore bliske istragu julskog terorističkog... 30.07.2016, Sputnik Srbija\n10:39 30.07.2016 (Osveženo: 10:46 30.07.2016)\n© REUTERS / Ahmed SaadPogled na mesto eksplozije automobila u trgovinskom delu Karade u Bagdadu.\nPripadnici terorističke organizacije DAEŠ su možda izmislili novi tip bombe, prenosi Bi-Bi-Si njuz, pozivajući se na izvore bliske istragu julskog terorističkog napada u Bagdadu.\nPočetkom ovog meseca teroristi DAEŠ-a izvršili su jedan od najvećih terorističkih napada u svojoj istoriji: u eksploziji 3. jula u bagdadskom okrugu Karadu poginulo je 292 osobe.\nKako navodi izvor iz zapadne službe bezbednosti u Bagdadu, u Karadu je eksplodirala „neobična bomba“.\n„Nikada nismo videli ništa slično, i to nas ozbiljno zabrinjava“, izjavio je izvor za Bi-Bi-Si njuz.\nDAEŠ je za teroristički napad upotrebio improvizovanu eksplozivnu napravu postavljenu na automobilu. Bombaši-samoubice često pribegavaju takvim metodama.\nMeđutim, redosled po kojem su eksplozivna sredstva bila postavljena u automobilu i način kako su se kombinovale hemikalije jedna sa drugom, govori o tome da se eksplozija u Karadu razlikuje od drugih takvih napada.\n„Nju je veoma teško napraviti“, izjavio je ekspert za eksplozive blizak istrazi terorističkog napada. On smatra da je moguće da je bomba napravljena u Faludži još pre nego što je DAEŠ zauzeo grad.\nPo svemu sudeći, oni koji su napravili bombu koristili su formulu koja je dostupna na internetu, ali su joj uneli neke izmene da bi, sa jedne strane smanjili rizik njenog nalaženja tokom prolaska kroz kontrolni punkt, a sa druge, da bi se povećala površina detonacije.\nNeki irački eksperti kažu da je hemijski sastav bombe „jedinstven“, ističe Bi-Bi-Si.\n„Navikli smo na velike požare, ali hemijska sredstva u ovoj bombi do tada nisu korišćena u Iraku. To je bilo jedinstveno, čudno i užasno“, komentarisao je situaciju brigadni general Kadim Bašir Saleh.\nDrugi irački ekspert u oblasti bezbednosti, Hišam Hašimi, istakao je da je, po njegovom mišljenju, slična smesa hemijskih sredstava korišćena samo jednom — u terorističkom napadu Al Kaide 2004. godine.


Brnabić i Bjornstad: Norveška duplirala pomoć Srbiji kao znak jake podrške reformama\nBeta 5. februara 2018. 17:50\nVlada Norveške će na ime podrške Srbiji ove godine izdvojiti 6,3 miliona evra, kao znak snažne podrške reformama, izjavio je danas norveški ambasador Arne Sanes Bjornstad na sastanku sa predsednicom Vlade Srbije Anom Brnabić.\n„Norveška vlada odlučila je da iz budžeta, na ime podrške Srbiji ove godine izdvoji 61 milion norveških kruna, odnosno 6,3 miliona evra, umesto 30 (oko 3,1 milion evra), koliko je Srbija dobila 2017. godine“, rekao je Brjornstad, navodi se u saopštenju Vlade.\nPrema rečima ambasadora, polovinu tih sredstava Norveška će uputiti u ekonomski razvoj najsiromašnijih delova Srbije.\n„Uz navedena direktna sredstva, Norveška će nastaviti da pruža podršku Srbiji i kroz regionalne programe“, dodao je ambasador, navodi se u saopštenju.\nNorveški ambasador potvrdio je predsednici Vlade Srbije da će početkom jula predsednica Vlade Norveške Erna Solberg doći u zvaničnu posetu Srbiji.\nDolazak norveške premijerke takodje jedan je od efekata prošlogodišnje posete premijerke Brnabić Oslu, kada je razgovarala sa premijerkom Solberg, ministarkom spoljnih poslova Norveške Ine Eriksen Soreide, kao i sa direktorkom Konfederacije norveških poslodavaca Kristin Skogen Lund.\nBrnabić i Bjornstad su se saglasili da su politički i bilateralni odnosi Srbije i Norveške veoma dobri i prijateljski i da u tom pravcu ima prostora za jačanje ekonomske saradnje.\nPremijerka Srbije zahvalila je Norveškoj na velikoj pomoći koju ta država pruža srpskim reformama i evropskom putu, kao i norveškim kompanijama koji su svojim dolaskom pozitivno uticali na opštu poslovnu klimu u zemlji.\nBrnabić je boravila u Oslu u novembru 2017. godine.\nJeremić (Narodna stranka): Srbija je Belorusija Balkana\nTepić zatražila javni razgovor sa direktorom EPS-a o poslovanju tog…\nLečić: Prvi zadaci konsolidacija DS i predstavljanje programa za…


Priredila: Jovana Šošević\nRazlike u platama između žena i muškaraca zaposlenih na Bi-Bi-Siju, koje su ovih dana glavna tema gotovo svih britanskih medija, podstakla je ekonomiste da posebno skrenu pažnju na podatak da jaz u zaradama u Evropskoj uniji iznosi 16 odsto u korist muškaraca. I mada, prema podacima Evrostata, u skoro svim državama Evrope žene čine obrazovaniji deo populacije, ovaj podatak, u praksi ne znači mnogo, jer na kraju meseca, kada se svedu računi, muškarci su ti koji imaju veće prihode.\nKada se iz Evrope preselimo na Balkan, žene čine obrazovaniji deo populacije u Srbiji, a statistika kaže da od 47.000 studenata koji godišnje diplomiraju na nekon od univerziteta u Srbiji, oko 28.000 su žene. Ali, kada su u pitanju zarade, situacija je skoro ista kao u Evropi, te su žene i ovde manje plaćene. Prema podacima istraživanja koje je sprovelo Ministarstvo za rad, zapošljavanje, boračka i socijalna pitanja jasno se vidi da žene čine većinu zaposlenih u manje plaćenim zanimanjima. Za isti posao, u skoro svim zanimanjima, žene imaju niža primanja, a najveća razlika je u finansijskom sektoru i delatnostima osiguranja, u kome plata žene iznosi 91.144 dinara, a plata muškaraca 120.518 dinara, navodi se u podacima Republičkog zavoda za statistku predstavljenim u knjizi “Žene i muškarci u Srbiji”. Možda najveći paradoks jeste činjenica da žene, čak i u poslovima gde čine većinu zaposlenih kao što su sektori zdravstva i socijalne zaštite, imaju manje plate u proseku za 15.463 dinara u odnosu na muške kolege.\nDr Zorica Mršević, naučna saradnica na Institutu društvenih nauka i dobar poznavalac rodno senzitivnih zakonodavstva, u izjavi za “Politiku” objasnila je da se i plata i ugled profesije smanjuju kada u nju uđu žene, a kao posebno zanimljivu činjenicu istakla je da se i na slabijie, ali i na bolje plaćenim poslovima na šefovskim pozicijama nalaze muškarci. “Mi živimo u svetu koji su dizajnirali muškarci i moramo da se prilagođavamo njihovim pravilima igre. Otkada su žene dobile priliku da se obrazuju, njihovi akademski uspesi po pravilu su veći nego kod muškaraca. Devojčice su bolji đaci – bolje uče, bolje pamte, imaju bolju koncetraciju, postižu bolje rezultate na pisanim i usmenim testovima i to dečake demorališe. Ali, dečaci na kraju završe u bolje plaćenim profesijama, jer je patrijarhat ipak skrojen po meri muškaraca”, zaključuje Mršević.\nNa kraju, činjenica je da su žene akademskim obrazovanjem, trudom i zalaganjem uspele da pomrse konce u svetu muškaraca. Ipak, treba raditi na daljem prosperitetu i osnaživanju žena koje bi ujedno moglo da se odrazi i na jednake bankovne račune dama i gospode.\nTagovi :dečaci, devojčice, plate, profesionalna orijentacija, škola, učenje, zaposlenje


Dečak Jovan prva beba rođena u Užicu u 2020. godini (VIDEO) - Užice Oglasna Tabla\nDečak Jovan prva beba rođena u Užicu u 2020. godini (VIDEO)\n22 јануара, 2020 01177\nDečak Jovan je prva beba rođena u Užicu u novoj godini, samo dva minuta posle ponoći. On je treće dete u porodici Rogić iz Bioske, a osim njega otac Ivan i majka Danijela imaju devetogodišnju ćerku Nedu i šestogodišnjeg sina Bogdana.\nGradonačelnik Užica Tihomir Petković i član Gradskog veća Vidoje Drndarević posetili su danas porodicu Rogić i darivali prvorođenog Užičanina u 2020. godini.\n„Uvek smo srećni kad dolazimo u posetu našem prvorođenom sugrađaninu, i naravno drago mi je da vidim da je Jovan rođen u jednoj patrijahalnoj porodici gde tri generacije žive zajedno pod istim krovom, rade i pomažu jedni drugima“-naveo je ovom prilikom gradonačelnik poželevši Jovanu da bude zdrav, srećan, uspešan i dugovečan.\nGradonačelnik je podsetio da Grad Užice godinama unazad pruža podršku rađanju novih Užičana i povećanju nataliteta, a od prošle godine dodatno podržava i rađanje trećeg deteta.\nMajka Danijela i otac Ivan istakli su da su veoma ponosni na svoju decu i da im je Jovan najlepši poklon za novu godinu. Sestra Neda je rekla da je srećna što je dobila još jednog brata, kome je ona dala ime Jovan i da voli da pomaže mami oko bebe.\nDeda Marinko je, kako kaže, najponosniji i najsrećniji deda na svetu i poželeo da ima još unučića.\nBaka Rada je navodeći da i ona sa svojim mužem ima troje dece, koju su podgajili da budu dobri ljudi i da pošteno rade svoj posao, istakla da je veoma ponosna na njih, kao i na svoje unučiće i da treba deca da se rađaju kad su, kako navodi, „tako dobri i slatki“.\nKako napraviti zdrav doručak za samo 5 minuta\nĐorđe, Nikola i Aleksa – Tri rođena brata- tri buduća oficira


srbijasport.net - Vesti - Tenis - Nole i tim napustili Ameriku\nNedelja, 18.04.2021 16:29\nPoslije informacije, doduše još nezvanične, da bi sva teniska takmičenja u narednih mjesec i po dana širom svijeta, i u muškoj i u ženskoj konkurenciji, mogla bi da budu otkazana zbog virusa korona, srpski teniser Novak Đoković napustio SAD.\nĐoković je trebalo da nastupi na Mastersu u Indijan Velsu, a zatim i Majamiju, ali kako su oba otkazana, a pominje se otkazivanje sezone na mjesec dana, riješio je da se vrati u Evropu.\nOn i njegov tim su uhvatili posljednji let za stari kontinent kako je naveo izvjesni Marko Panići koji je sa Noletovim timom u avionu i koji je podijelio sliku na instagramu. Inače, predsjednik SAD Donald Tramp je zabranio ljudima iz Evrope da uđu na tlo Amerike.\nĐoković je inače prije nekoliko dana bio na meču Los Anđeles Klipersa gdje se slikao sa srpskom starletom inače suprugom NBA igrača.\nPodsjetimo, Novak Đoković se našao na udaru francuskih medija oko toga što se ne oglašava u vezi virusa korona. Novinar se pita zašto se Novak Đoković nije upustio u raspravu i doveo u pitanje odluku o otkazivanju Indijan Velsa.\nNovinar takođe podsjeća i da Novaku nije bilo strano da digne glas za prava tenisera kada je na dnevnom redu bilo pitanje nagradnih fondova, što je upotpunilo skandalozne rečenice koje je napisao u svom tekstu.\nMiomir u drugom kolu\nOlga i Nina prošle kvalifikacije u Majamiju\nRekord i zvanično oboren: Nole prestigao Federera i ispisao istoriju


Stijepović pozvao državne organe da ispitaju navode Kneževića | Analitika - Informativni Portal\nStijepović pozvao državne organe da ispitaju navode Kneževića\nVisoki funkcioner Demokratske partije socijalista (DPS) Slavoljub Stijepović, pozvao je nadležne državne organe da istraže navode koje Duško Knežević “uporno plasira ovih dana, sve više se upetljavajući u mrežu sopstvenih podmetanja i neistina”.\nObjavljeno: 14. 01. 2019 - 08:00\n“Podsjećam Kneževića da sam ja u Podgorici i da ne namjeravam nigdje da idem, odgovorno postupajući prema crnogorskoj javnosti. Očigledno je da Knežević svakom novom izjavom demantuje sam sebe, počevši od one koju je dao istražnim organima u oktobru 2017. godine da je konvertovao 90.000 dolara za sopstvene potrebe, da bi danas iz Londona tvrdio da je u pitanju mnogo veća suma od 200.000 dolara?! Razliku je navodno, dao vozaču, kako sam tvrdi, da ih odnese u glavni grad, iako je taj isti vozač tada, prema navodima medija, tvrdio da je pare uzeo iz glavnog grada, što je još jedna neistina koju je lako provjeriti i koju sam demantovao i prije godinu dana”, rekao je Stijepović Dnenvim novinama.\nPredsjednik Atlas grupe Duško Knežević i četvoro njegovih saradnika terete da su sa računa Invest banke Montenegro na račune povezanih kompanija u okviru Atlas grupe prenijeli 17 miliona eura. Preko njegove banke, kako pokazuje istraga, oprano je oko 550 miliona eura.\nTagovi: Slavoljub Stijepović DUŠKO KNEŽEVIĆ Atlas grupa


Višković: Britanska Ambasada da se oglasi o slučaju uskraćivanja viza sportistkinjama - Glas Srpske\nGS 18.05.2022 15:48\nBANjALUKA- Predsjednik Vlade Republike Srpske Radovan Višković pozvao je danas Ambasadu Velike Britanije da se oglasi i saopšti šta je problem u slučaju uskraćivanja izdavanja viza članicama tekvando reprezentatacije BiH iz Republike Srpske, javlja RTRS.\n- Zbog specifičnih okolnosti i činjenice da se u javnosti sumnja da je riječ o diskriminaciji po nacionalnoj i teritorijalnoj osnovi, pozivamo ambasadu Velike Britanije da se javno oglasi i obznani šta je, konkretno, problem u ovom slučaju - rekao je Višković.\n- Želio bih da vjerujem da je u pitanju birokratski propust i da će takmičarkama iz Republike Srpske ipak biti omogućeno učešće na Evropskom prvenstvu u tekvandou, jer bi svako suprotno postupanje predstavljalo nedopustivu segregaciju po nacionalnoj i teritorijalnoj osnovi - istakao je Višković.\n- Ukoliko vize nisu izdate samo zato što su one Srpkinje i što dolaze iz Republike Srpske, onda je to presedan za svaku osudu. Ukoliko je u pitanju propust administrativne prirode, pozivamo ambasadu Velike Britanije da ispravi ovu nepravdu i omogući izdavanje viza ili u suprotnom da zvanično javnosti pojasni gdje je i zbog čega nastao problem sa izdavanjem viza - naglasio je Višković.


Za povratničke projekte 20 miliona dolara – Radio Feral\nMinistar za ljudska prava i izbjeglice BiH Safet Halilović razgovarao je jučer u Sarajevu s rezidentnim predstavnikom UNDP-a u BiH Yurijem Afanasievim o projektima pomoći povratnicima. U završnoj je fazi priprema četiri projekta u BiH koja planiramo realizirati u narednih pet godina, a odnose se na pomoć povratnicima u ugroženim područjima u cijeloj BiH, obnovu infrastrukture, ekonomski razvoj i osposobljavanje lokalnih uprava, za što imamo budžet od 20 miliona američkih dolara, kazao je Afanasiev. Projekti će konačno biti verifcirani krajem jula ove\ngodine na zajedničkom sastanku čelnika Ministarstva za ljudska prava i izbjeglice BiH, UNDP i UNHCR. Afanasiev je pozdravio prekjučerašnje usvajanje revidirane strategije za provedbu Aneksa 7 Dejtonskog sporazuma. Ministar Halilović je kazao da je revidirana strategija postala važeći dokument koji na sveobuhvatan način tretira sva pitanja\niz Aneksa 7 Dejtonskog sporazuma. Na području cijele BiH trenutno je u fazi realizacije oko 700 projekata pomoći povratnicima vrijednih pedesetak miliona KM. Halilović je podsjetio je da je ministarstvo u posljednje tri godine osiguralo više od 150 miliona KM za obnovu individualnih stambenih objekata povratnika, zgrada zajedničkog stanovanja, infrastrukture, elektrifikaciju povratničkih naselja i održivi\n← RVI Federacije BiH traže izmjene zakona o pravima branilaca\nServisne informacije: 26.06.2010 →


Poziv za dostavljanje koncepta projekta\nU petak, 5. oktobra 2018. godine, Fond za humanitarno pravo ugostiće Dajen Orentliher (Diane Orentlicher), povodom predstavljanja njenog najnovijeg istraživanja, predstavljenog u knjizi „Neka vrsta pravde – Uticaj MKTJ-a na Bosnu i Srbiju“ (“Some Kind of Justice – The ICTY’s Impact in Bosnia and Serbia”).\nDiane Orentlicher predaje Međunarodno pravo na Vašingtonskom pravnom fakultetu. Predavala je i objavljivala radove na temu tranzicione pravde, međunarodnog krivičnog prava, i drugih oblasti međunarodnog javnog prava. Bila je zamenica američkog ambasadora za pitanja ratnih zločina, nezavisna ekspertkinja Ujedinjenih nacija za pitanja borbe protiv nekažnjivosti, i specijalna savetnica Visokom komesaru za nacionalne manjine OEBS-a.\nU svojoj najnovijoj knjizi, profesorka Orentliher prikazuje kako međunarodni krivični tribunali utiču na lokalne zajednice, i koji to faktori vremenom menjaju ovaj uticaj. Kroz detaljnu studiju slučaja, knjiga „Neka vrsta pravde“ nudi nove informacije u pogledu dva pitanja koja su predmet intenzivne debate: šta je verodostojan cilj međunarodnih krivičnih sudova, i koji faktori određuju koliki će biti uticaj ovih udaljenih sudova na društva koja su svedočila okrutnom nasilju? Knjiga istražuje uticaj Međunarodnog krivičnog tribunala za bivšu Jugoslaviju u dvema državama na koje rad suda direktno utiče. Prva, Bosna i Hercegovina, doživela je razne nivoe etnički motivisanog nasilja, koje je kulminiralo genocidom u Srebrenici 1995. godine. Vlada druge države, Srbije, uvukla je region u sukob.\nZatvaranje MKSJ-a krajem 2017. godine, čini ga sudom za ratne zločine koji je najduže radio u istoriji, te stoga nudi neuporedivo bogatstvo studija slučajeva o tome kako jedan tribunal inspirisan Nirnbergom, utiče na društva koja se oporavljaju od urušavajućeg nasilja.\nNemanjom Stjepanovićem, novinarom iz Srbije\n4. X u 18h Film “Opsada”, Remy Ourdan\n(rezervišite svoje mesto na: [email protected])\n5. X u 19h Promocija knjige “Some Kind of Justice – The ICTY’s Impact in Bosnia and Serbia” i razgovor sa:\nUlaz na izložbu je slobodan, a dodatne informacije mogu se zatražiti putem email adrese [email protected]g ili telefonom na (011) 3349-766.\nJavni poziv za učešće u programu razmene Sarajevo-Beograd\nOd maja 1992. do oktobra 1995. Sarajevo je držano pod opsadom. Vojska Republike Srpske okružila je grad i tokom ta 44 meseca nad njegovim građanima sprovodila kampanju granatiranja i snajperskog delovanja. Građani su napadani svakodnevno, i u svim situacijama: vozeći se javnim prevozom, odlazeći u kupovinu, igrajući se na igralištima, obrađujući bašte… Napadi su rezultirali sa oko 14,000 ubijenih i na hiljade ranjenih žena, dece i muškaraca svih životnih doba.\nPrema istraživanju javnog mnjenja iz 2017. godine, čak 71% građana Srbije nije čulo da je Sarajevo bilo po opsadom.\nProgram razmene ima za cilj da mladim građanima Srbije i Sarajeva omogući međusobno upoznavanje i zajedničko učenje o događajima iz perioda 1992-1995. godine, te izgradnju mostova prijateljstva i saradnje koji mogu značajno uticati na kreiranje mirne i stabilne budućnosti.\nPravo učešća imaju mladi od 18 do 35 godina, iz Sarajeva i širom Srbije. Prijava se vrši popunjavanjem kratkog upitnika koji se nalazi ovde. Rok za prijavu ističe 9. septembra 2018. godine u ponoć. Troškove putovanja, smeštaja i ishrane snose organizatori.\nSelekcija kandidata biće završena do 11. septembra, izborom po deset mladih ih Sarajeva i Srbije koji pokažu najveće interesovanje i motivaciju, i obavežu se na aktivno učešće. O konačnim rezultatima biće obavešteni samo oni kandidati koji budu izabrani za učešće u programu.\nProgram razmene podržavaju Ambasada Švajcarske u Beogradu, Fondacija Hajnrih Bel – Kancelarija Beograd i Civil Rights Defenders.


Faktor | Evo koji će domovi zdravlja biti dežurni za Novu godinu\nEvo koji će domovi zdravlja biti dežurni za Novu godinu\n30.12.2019. / 16:24\nPedijatrijska služba dežurat će na dva lokaliteta, u Domu zdravlja Centar-Vrazova za općine Stari Grad, Centar, Ilijaš i Vogošća, te Dom zdravlja Novo Sarajevo za općine Novo Sarajevo, Novi Grad, Ilidža, Hadžići i Trnovo\nJavna ustanova Dom zdravlja Kantona Sarajevo organizirat će dežure za vrijeme novogodišnjih praznika.\nPrema tom rasporedu, dežure se odnose na srijedu, 1. januara, i četvrtak, 2. januara 2020. godine, od 7.30 do 20 sati.\n- Dom zdravlja Centar, Vrazova 11, dežurat će za općine Centar i Stari Grad, Dom zdravlja Novo Sarajevo, Bihaćka 2, dežurat će za općine Novo Sarajevo i Novi Grad, Dom zdravlja Ilidža, Mustafe Pintola 1, dežurat će za podruje općine Ilidža. Dom zdravlja Hadžići, 6 mart 14, dežurat će za stanovnike sa područja općine Hadžići, dok će Dom zdravlja Vogošća, Igmanska 52, dežurat će za općinu Vogošća, a Dom zdravlja Ilijaš, Bogumilska 6, dežura za području općine Ilijaš. Ambulanta porodične medicine Trnovo dežurat će za Općinu Trnovo od 8 do 16 sati – navedeno je iz JU Dom zdravlja KS.\nPedijatrijska služba dežurat će na dva lokaliteta, u Domu zdravlja Centar-Vrazova, za općine Stari Grad, Centar, Ilijaš i Vogošća i Dom zdravlja Novo Sarajevo, za općine Novo Sarajevo, Novi Grad, Ilidža, Hadžići i Trnovo.\nJU Dom zdravlja KSNova godinadežure\nZbog povećanog broja oboljelih Dom zdravlja KS širi kapacitete, usluge iz "hladnog programa" reducirane\nDoček Nove godine u Sarajevu ponovo pod znakom pitanja\nDirektor policije dobio negativnu ocjenu: "Sebi povećao plaću za 500, mlađem inspektoru za osam KM"


MORAĆE DA ME HAPSE, ILI UBIJU: Knežević o okončanju sednice u slučaju "Državni udar" na dan izbora 2016. godine | Novosti.RS\n- Moraće da nas uhapse ili da nas ubiju. Nećemo nigde bežati, ni u Srbiju ni u Rusiju.\nTražim da nas Apelacioni sud oslobodi od ovog politički-sudsko-tužilačkog montiranog procesa - reči su Kneževića.\nOn je to saopštio juče u svojoj završnoj reči pred većem sudija Apelacioog suda, koje je okončalo sednicu po žalbama.\nPredsednik veća Apelacionog suda, sudija Zoran Smolović, objasnio je da će odluku tog suda stranke dobiti preko Višeg suda u Podgorici, a ukoliko odluče da se presuda ukine, stranke će dobiti sudski poziv.\nBranka Milić je osuđena na tri godine zatvora, Dragan Maksić godinu i devet meseci, dok su Srboljub Đorđević i Milan Dušić osuđeni na po godinu i šest meseci. Kristina Hristić je osuđena na godinu dana zatvora, uslovno na dve ukoliko ne ponovi krivično delo.\nPrema navodima prvostepene presude, cilj kriminalne organizacije koju su formirali ruski državljani Eduard Šišmakov i Vladimir Popov bio je sprečavanje Crne Gore da pristupi NATO. Lideri Demokratskog fronta Andrija Mandić i Milan Knežević osuđeni na po pet godina zatvora, zbog članstva u kriminalnoj organizaciji od februara 2016. godine.\nTa organizacija je planirala je da na dan parlamentarnih izbora 16. oktobra 2016. godine, uz pomoć Demokratskog fronta, nasilno zauzmu Skupštinu Crne Gore, i da otmu i ubiju tadašnjeg premijera Crne Gore Mila Đukanovića.\nZa krivična dela stvaranje kriminalne organizacije i terorizam u pokušaju Šišmakov je osuđen na 15 godina zatvora, a Popov na 12 godina. Državljanin Srbije, general i bivši komandant žandarmerije Bratislav Dikić osuđen je na jedinstvenu kaznu od osam godina zatvora za krivična dela terorizam u pokušaju putem pomaganja i stvaranje kriminalne organizacije, dok su Predrag Bogićević i Nemanja Ristić za ista krivična dela osuđeni na po sedam godina zatvora.\nCrna Gora Apelacioni sud Podgorica Andrija Mandić Milan Knežević Afera državni udar\nZnači li to da i posle Mila opet - Milo? Namešteni državni udar i njegove sudije i tužioci?


Kancelarija za mlade i saradnju sa udruženjima Grada Beograda-MreĹľa mladih preduzetnika: Startapuj!\nMoj prvi biznis: Kako pokrenuti svoj start-up u Srbiji\niSerbia i iAkademija uz podršku Ministarstva omladine i sporta i u partnerstvu sa Kancelarijom za mlade Gradske uprave grada Beograda zovu vas na šesto druženje Mreže mladih preduzetnika 19. februara u 17:30h časova u Kancelariji za mlade "Gnezdo"!\nU petak, 19. februara u 17:30h na 6. spratu Beograđanke, Mreža mladih preduzetnika održava svoje šesto druženje i svi su pozvani! Mreža je prevashodno namenjena mladim preduzetnicima koji imaju želju da se druže kao i da razmenjuju znanja sa sebi sličnima, usavršavaju se, a cilj okupljanja je da se preduzetnicima kao i potencijalnim preduzetnicima pomogne da sve one poslovne ideje koje im se motaju po glavi pretvore u stvarnost!\nIz tog razloga, na ovom druženju Mreže mladih preduzetnika učesnici će u neformalnoj atmosferi od Tatjane Kalezić čuti predavanje o tome Kako pokrenuti start-up. Tatjana Kalezić je koordinator Founder instituta za Srbiju, jednog od najvećih svetskih startup akceleratora.


Na humanitarnom dečijem vašaru u Odžacima sakupljeno blizu 300 hiljada dinara\nNa humanitarnom dečijem vašaru koji je PU “Poletarac” iz Odžaka organizovala u svim svojim objektima i naseljenim mestima opštine, ukupno je sakupljeno 295.405 dinara. Taj iznos je uplaćen na tekući račun NURDOR-a, a sredstva su namenjena za hemato-onkološko odeljenje Dečije bolnice u Novom Sadu, saopštio je “Poletarac”.\nU ovoj akciji ,,Poletarcima'' su u Odžacima pomogli učenici OŠ “Miroslav Antić” i OŠ “Branko Radičević”.\nIz Predškolske ustanove se zahvaljuju deci, učenicima, vaspitačima, učiteljima i nastavnicima koji su svojim angažovanjem učestvovali u pripremama i realizaciji humanitarnog vašara, kao i svim građanima opštine Odžaci koji su svojom donacijom dali doprinos ovoj akciji.\nTagovi: humanitarni dečiji vašar Odžaci PU Poletarac


Poznati beogradski konceptualni umetnik Dragoljub-Raša Todosijević nominovan je za prestižnu umetničku nagradu 'Vinsent' za 2006. godinu, koju su inicirali Muzej 'Stedelijk' u Amsterdamu i Fondacija 'Broere', u znak priznanja umetnicima koji su izvršili trajan uticaj na evropsku umetnost poslednjih nekoliko decenija. Todosijevića je predložio za nagradu 'Vinsent' ruski umetnik Viktor Misijano.Nagrada 'Vinsent' iznosi 50.000 evra, a uz novčani iznos, podrazumeva i samostalnu izložbu u Muzeju 'Stedelijk' krajem 2006. godine, kao i otkup nekoliko radova za kolekciju tog uglednog evropskog muzeja. Todosijević je izjavio da će početkom sledeće godine biti obavešten o rezultatu dodele te bijenalne nagrade, namenjene umetnicima starijim od 35 godina. Nagrada je, prema zvaničnoj informaciji, ustanovljena radi 'jedne divne, slobodne i miroljubive Evrope'. Nagradom 'Vinsent', čije dodeljivanje organizuje 'Bonnefantenmuseum' iz Mastrihta, obeležava se i Mastrihtski sporazum iz 1992. godine. Todosijević je, inače, otvorio 12. novembra samostalnu izložbu u Ateljeu 'Dado' Narodnog muzeja Crne Gore na Cetinju, koja traje 20 dana. Njegovi radovi predstavljeni su i na skorašnjoj izložbi 'O normalnosti - Umetnost u Srbiji 1989-2001' u Muzeju savremene umetnosti u Beogradu. Todosijević je ove jeseni učestvovao na nekoliko grupnih međunarodnih izložbi u Budimpešti, Istanbulu i Hagenu u Nemačkoj, uglavnom posvećenih savremenoj istočnoevropskoj umetnosti. A imao je zadnjih godina zapaženo učešće i na mnogim drugim poput izložbe u Muzeju 'Karl Ernest Osthaus' u Hagenu, u Muzeju 'Ludvig' u Budimpešti, Državnom muzeju Rusije u Sankt Peterburgu, 'Gete institutu' u Istanbulu....Todosijević, rođen 1945. godine u Beogradu, diplomirao je na akademiji likovnih umetnosti 1969. godine, a prisutan je na savremenoj likovnoj sceni od početka 70-ih godina. Dobitnik je nagrade 'Artslink' za 2004. godinu u Njujorku, kao i priznanja grada Beograda 2003. godine najboljim stvaraocima u prethodnoj godini.\nBebek u krevetu sa suprugom Ružicom BREGOVIĆ I JA NIKAD NISMO BILI PRIJATELJI\nBivši, i kako mnogi tvrde, najbolji pevač „Bijelog dugmeta“ Željko Bebek (70) i dalje radi punom parom, a na energiji mu mogu pozavideti mnogo mlađe kolege. Nedavno je promovisao audio i video verziju pesmu „A ja po kafanama“, a do sledećeg proleća će objaviti ceo album.


Uspostavljanje turističke destinacije Šumadije i Pomoravlja - EU za turizam\nRegionalna agencija za ekonomski razvoj Šumadije i Pomoravlja (REDASP) organizovala je u četvrtak, 25. novembra 2021 sastanak svih regionalnih aktera u oblasti turizma, sa ciljem da turistička destinacija Šumadija i Pomoravlje uspostave jedinstvenu organizaciju i upravljanje. Okupljanjem celog turističkog sektora u jednu organizaciju povećaće se kvalitet turističkih usluga i doprineti boljoj međusobnoj saradnji.\nAktivnosti u cilju formiranja destinacijskog upravljanja sprovešće REDASP u okviru projekta „Podrška konkurentnosti i razvoju turizma u Centralnoj Srbiji – Šumadiji i Pomoravlju,” uz saradnju sa Ministarstvom turizma i Turističkom organizacijom Srbije.\nDirektor REDASP-a Nenad Popović objašnjava da destinacijska menadžment organizacija (DMO) predstavlja strukturu koja rukovodi razvojem turizma u određenom regionu. Regionalna agencija za ekonomski razvoj Šumadije i Pomoravlja, kroz niz već realizovanih programa, radi intezivno na integrisanju turističke ponude.\nOn dodaje da je to oblik javnog i privatnog partnerstva, koji već postoji u recimo Mađarskoj i Italiji i koji daje rezultate. U Srbiji je uspostavljanje DMO sadržano u Strategiji za razvoj turizma, ali ostaje još da se donesu zakonski podzakonski akti koji bi definisali ovu vrstu organizovanja.\nFormiranje DMO je ujedno i deo programa „EU za Tebe – za kulturno nasleđe i turizam“ koji finansiraju Evropska unija i Vlada Savezne Republike Nemačke, a sprovodi GIZ.\nTanja Cupać, projektni menadžer iz GIZ, navodi da će ova organizacija pomoći i finansijski i stručno uspostavljanje DMO. „U narednom periodu usmerićemo se malo više na Topolu, na Kraljevu vinariju i na podizanje kapaciteta čitavog tog sektora,“ i dodaje da je cilj ove aktivnosti da Šumadija i Pomoravlje postanu prepoznatljiva destinacija za domaće i strane turiste.\nOsnivanje destinacijske menadžment organizacije za Šumadiju i Pomoravlje odvijaće se u nekoliko faza: identifikacija investicionih potencijala, označavanje malih infrastrukturnih projekata i razvojnih kapaciteta sa obukama.\nDamjan Srejić, član gradskog veća Kragujevca za održivi razvoj sela i grada i predsednik skupštine REDASP, navodi da DMO donosi i nove momente za uspešniji razvoj seoskog turizma. Osnivanje udruženja vinara i proizvođača rakije već je dalo dobre rezultate. „Naše selo ima ogroman potencijal koji mi prepoznajemo i koji je nedovoljno iskorišćen,“ kaže Srejić i navodi da se nada da će posle ovog skupa biti uspostavljena čvršća saradnja među lokalnim samoupravama da podignuu ponudu seoskog turizma na viši i popularniji nivo.\nPodršku REDASP-u u razvoju turizma pružio je projekat #EUzaTebe – za kulturno nasleđe i turizam koji finansiraju Evropska unija i Vlada Nemačke, a sprovodi Nemačka organizacija za međunarodnu saradnju GIZ.


29 Apr 2021, 12:58 Beograd rts Elena Marjanović\nPremijerka Ana Brnabić poručila je na, svečanom ispraćaju novog aviona "Er Srbije" erbas A330 sa likom Nikole Tesle na prvi let za Njujork, da će Vlada Srbije nastaviti da podržava nacionalnu aviokompaniju, koja je podržala Srbiju i građane u najtežim trenucima tokom 2020. godine i dovozila naše građane iz insotranstva, medicinsku opremu i vakcine.\nŠirokotrupni putnički mlaznjak, koji je pri Direktoratu civilnog vazduhoplovstva Republike Srbije registrovan kao YU-ARB, tri puta nedeljno će obavljati letove do Njujorka - ponedeljkom, četvrtkom i subotom, a broj letova će se postupno povećavati kako se bude bližila letnja sezona.\nAna Brnabić je poručila da se ponosi nacionalnom aviokompanijom Srbije i zahvalila srpskom avioprevozniku zbog svega što je uradila u jednoj od najtežih godina za čovečanstvo od Drugog svetskog rata. "Er Srbija je tokom 2020. vratila evakuacionim i repatrijacionim letovima 10.310 građana Srbije, koji su bili zaglavljeni na aerodormima širom sveta, kada su stali putnički letovi i prestale da lete aviokompanije. Mi smo tada mogli da se oslonimo na našu nacionalnu aviokompaniju, koja je moglada putuje po svetu, dovozi i spasava naše građane i turiste. Da nismo imali našu nacionalnu aviokompaniju ne znam kako bi uspeli to da uradimo", rekla je Brnabićeva.\nPremijerka je navela da je "Er Srbija" pomogla i stranim državaljanima da se vrate svojim zemljama i time poslala najlepšu sliku Srbije u svet. "Hvala što tako ponosno nosite ime naše zmelje i promovišete ga u inostranstvu i ponosan sam što i dalje jačate", poručila je Brnabićeva. Kako je rekla, lik Nikole Tesle na novom avionu simbolizuje šta Srbija danas jeste i šta će biti u budućnosti - svu snagu inovacija i pameti, upornost, talenat i obrazovanje. "To je sve što mi nosimo u našem genetskom kodu", dodala je premijerka. Naglasila je da je Srbija danas jedna od zemalja "pobednica" i zato šmo je imala Er Srbiju kada je bilo najteže. Podseća da Srbija zbog toga nije morala da čeka druge aviokompanije kako bi dovezla medicinsku opremu i vakcine koje je nabavila. "'Er Srbija' je puno značila tokom 2020. i 2021. Ponosimo se vama i bićemo tu da podržimo našu 'Er Srbiju', jer je ona podržala sve nas, doktore i građne u najtezizm vremenima", naglasila je Brnabićeva. Na pitanje novinara za dugove "Er Srbije" i koliko će ekonomski biti isplativ let za Njujork, Brnabićeva je rekla da je ne zanima to pitanje jer je Er Srbija spasila naše građane tokom kovid krize i da je ponosna na svu podršku koju je vlada obezbedila za srpskog avioprevoznika. "Ako bude trebalo, biću svim srcem za to da pružimo i svu ostalu podršku koja je potrebna", poručila je Brnabićeva dodajući da se podrazumeva poštovanje principa slobodne konkurencije i SSP-a koji imamo sa EU kada je reč o ograničenjima u vezi sa državnom pomoći. Ali, sve ostalo što je potrebno za naciolnaonog avioprevoznika, Vlada Srbije će uraditi, poručila je Brnabićeva.\nGodfri: Tesla simbol naših odnosa\nAmbasador SAD u Srbiji Entoni Godfri je, izrazio zadovoljstvo što je na avionu lik Nikole Tesle za koga kaže da je simbol odnosa SAD i Srbije. Naveo je da je Tesla simbol inovacije, istrajnosti i značaja obnove i novih početaka. "Te reči najbolje opisuju 140 godina diplomatskih odnosa SAD i Srbije i te reči treba da nas vode dalje u građenju zajedničke budućnsoti", rekao je Godfri u obaćanju novinarima na aerodromu u prisustvu premijerke Ane Branbić. Godfri kaže da se ovde ljudi najlakše naljute kada čuju od drugih da je Tesla njihov po rođenju i da u tome greše i jedni i drugi. "Po meni Tesla je Amerikanac, ne po rođenju, nego po svom izboru. Pre nego što me gađate pokvarenim jajima podsetiću da smo mi Amerikanci ponosni na naslednike u SAD bilo da imaju japanske, meksičke, srpske korene", rekao je Godfri. Godfri je rekao da je Tesla poštovao svoje američko državljanstvo, a da nikada nije negirao da je Srbin. U obraćanju Godfri je naveo da je danas na istom mestu kao i na početku pandemije prošle godine kada je "Er Srbija" pomogla da se više od 260 Amerikanaca vrate u SAD na dva specijalna leta. Za jedan od tih letova je rekao da je postavio rekord u dužini, jer je leteo do Los Anđelesa. Naveo je da je "Er Srbija" na letovima do Njujorka do sada prevezla više od 40.000 putnika za SAD, ali da je prevozila i opremu i vakcine. "Rukovodsto 'Er Srbije' daje nadu da će flota biti još veća i da leteti do još nekih destinacija u SAD", rekao je Godfri. Dankan Nejsmit, generalni direktor "Er Srbije" je naveo da je ta aviokompanija ponosna što je u proteklih pet godina prevezla preko 320.000 putnika na njujorškoj ruti i izrazio uverenje da će unapređenje usluga zahvaljujući novom avionu doprineti uspehu transatlantskog leta koji, uprkos pandemiji, i dalje ostvaruje dobre rezultate. "Čast nam je što imamo priliku da predstavimo najnoviji avion u floti Er Srbije, erbas A330. Uspostavljanje direktnog leta do Njujorka pre skoro pet godina predstavljalo je značajnu prekretnicu, ne samo za Srbiju, već i za ceo region, s obzirom na to da je ovo jedini direktan let koji povezuje Srbiju i region sa Sjedinjenim Američkim Državama. Kako bismo dodatno ojačali tu vezu, naš novi avion nosiće ime i lik najpoznatijeg srpskog naučnika Nikole Tesle, čiji život i rad simbolično povezuju region sa Njujorkom i SAD. Radujemo se prvom i svakom narednom letu, uvereni da će naši putnici uživati u neprevaziđenom iskustvu putovanja preko Atlantika," izjavio je Nejsmit.\n"22 različite boje i oko 250 litara farbe"\nNovi "erbas A330-200" sa likom i imenom čuvenog srpskog naučnika Nikole Tesle je svoj jedinstveni izgled dobio u Šenonu u Irskoj. Za proces farbanja, tokom kojeg su upotrebljene 22 različite boje i oko 250 litara farbe, bilo je potrebno osam dana neprekidnog rada u tri smene, sa timovima od oko 10 ljudi po smeni, saopšteno je ranije iz "Er Srbije". Proizveden 2008. godine, novi avion je godinu dana mlađi od prethodnog mlaznjaka istog tipa u floti "Er Srbije", a njegov prethodni operater bila je ruska nacionalna avio-kompanija "Aeroflot". Avion će u srpskom registru vazduhoplova biti upisan kao YU-ARB, a za razliku od prvog "erbasa A330" YU-ARA, koji je koristio "Dženeral elektrikove CF6" motore, novi avion ima "Rols-Rojsove" pogonske jedinice. Najnovije pojačanje u floti nacionalnog avio-prevoznika imaće konfiguraciju sa 21 sedištem u biznis klasi i 236 sedišta u ekonomskoj klasi. Prvi A330 YU-ARA koji je srpski avio-prevoznik iznajmljivao, u vlasništvu je "Etihad ervejza". Svečanom ispraćaju prisustvuju i direktor "Er Srbije" Dankan Nejsmit, ministar građevinarstva, saobraćaja i infastrukture Tomislav Momirović i ministarka trgovine, turizma i telekomunikacija Tatjana Matić, ambasador SAD Entoni Godfri.\nŠteta u avionskom saobraćaju više desetina milijardi dolara, najviše trpi Kina\n30 Sep 2020, 9:58\nMeđunarodno udruženje za vazdušni saobraćaj objavilo je novu procenu gubitaka u vazdušnoj industriji za ovu godinu, uvećanu…\n23 Sep 2020, 9:27\nDržava je vlasnik pet malih aerodroma u Srbiji: u Nišu, Kraljevu, Užicu, Kruševcu i Boru. Da li je opravdano ulaganje u…\n"Er Srbija" uvodi dodatne letove za Tivat\nZbog izuzetno velikog interesovanja putnika, "Er Srbija" će u periodu do 18. septembra uvesti još tri dodatna povratna leta…


Vesti online / Vesti / Srbija / Brnabić: Srbija još uvek u trci za Folksvagen\n- Srbija se bori. Razumem da postoje ljudi u Srbiji koji bi bili beksrajno srećni da ''Folksvagen'' ne dođe u Srbiju. Postoji, na sreću, mnogo, mnogo više ljudi koji će biti beskrajno srećni ako ''Folksvagen'' dođe u Srbiju. Postoji i mnogo ljudi koji su danas srećni zato što Srbija kao jedina država koja još uvek nije članica Evropske unije jeste u finalnoj trci za ''Folksvagen'' - izjavila je premijerka gostujući na TV Pink.\n- Nećemo odustati do poslednjeg trenutka, daćemo sve od sebe i trčacćemo tu trku do kraja -kaže Brnabić.


Kakve koristi ima Srbija od saradnje sa NATO savezom? | Talas.rs\nKakve koristi ima Srbija od saradnje sa NATO savezom?\nTokom konferencije Atlantskog saveta u Srbiji prošle nedelje, ponovo smo mogli da čujemo da Srbija, iako vojno neutralna, zadržava visok nivo saradnje sa NATO savezom.\nKako NATO zvanično navodi, odnosi sa Srbijom posebno se razvijaju na polju bezbednosne saradnje, reforme odbrambenih i bezbednosnih snaga kao i naučne saradnje povezane sa bezbednošću.\nOvom prilikom razgovarali smo sa Draganom Šormazom, šefom delegacije Srbije pri parlamentarnoj skupštini NATO i sa Vukom Vuksanovićem, doktorandom iz međunarodnih odnosa na Londonskoj školi ekonomije i političkih nauka (LSE).\nOd upravljanja posledicama prirodnih nezgoda do istraživanja proizvodnje biogoriva\nŠormaz smatra da Srbija već sada ima značajnu korist od saradnje sa NATO-om kroz program Partnerstvo za mir:\n”Dostižemo visoke standarde u svim rodovima naše vojske. Imamo saradnju čak i u oblasti nauke i obrazovanja. Sigurno je da je članstvo skoro svih naših komšija dovelo do većeg poverenja, stabilnosti i mira u celom regionu.”\nProšlog meseca Ministarstvo unutrašnjih poslova Srbije potpisalo je Memorandum o organizovanju terenske vežbe ”Srbija 2018” sa Evro-atlantskim koordinacionim centrom za odgovor na prirodne nepogode (EADRCC).\nOva međunarodna vežba baviće se upravljanjem posledica vanrednih situacija i biće organizovana od 8. do 11. oktobra u Mladenovcu i Aranđelovcu. Oko 1.200 učesnika iz 29 zemalja učestovaće u jačanju kapaciteta za odbranu i saniranje posledica prirodnih nepogoda.\nŠto se tiče nauke i obrazovanja, NATO podržava projekat za razvoj komercijalne proizvodnje biogoriva iz algi u kojem učestvuje osmoro naučnih istraživača sa Instituta za multidisciplinarna istraživanja Univerziteta u Beogradu.\nProcenjuje se da bi uspešno izvođenje ovog projekta moglo da dovede do pojeftinjenja cene goriva za 20% u narednih pet godina.\nNATO vojna vežba na poziv Srbije\nKada se u javnosti prvi put spomenulo organizovanje velike međunarodne vojne vežbe Regex 2018, odmah su se otvorila i pitanja da li sada NATO organizuje vojne vežbe po Srbiji iako smo vojno neutralni.\nProgram Regex 2018 (skraćeno od Regionalna vežba) do sada je podrazumevao seriju tematskih događaja uglavnom u formi predavanja i radionica koje su priprema za finalnu vojnu vežbu. Ovaj program namenjen je partnerima NATO saveza koji, zavisno od svojih potreba i posebnosti, na svoj zahtev dobijaju prilagođen program obuke.\nSrbija je u 2017. pozvala NATO da program održi i kod nas. Sličan program pre toga, između ostalih, bio je organizovan za Bosnu i Hercegovinu (Regex 16) kao i za Jordan (Regex 17).\nSedma i završna radionica pre izvođenja finalne vojne vežbe biće održana između 8. i 19. oktobra.\nKako navodi NATO kancelarija za vezu sa Srbijom, ”REGEX inicijativa podržava NATO ciljeve upoznajući partnere saveza sa svojim procedurama izgrađujući pri tom poverenje i razumevanje o boljoj regionalnoj saradnji i unapređenju interoperabilnosti.”\nDa li je onda vreme za članstvo u NATO?\nVuksanović smatra da bi sa članstvom bio otklonjen svaki preostali deo nepoverenja prema Beogradu koji postoji u zapadnim prestonicama:\n”U odnosima sa Vašingtonom mogli bi da se otvore novi kanali komunikacije.”\nDragan Šormaz procenjuje da trenutno nije vreme za otvaranje rasprave o eventualnom članstvu:\n”Mišljenja sam da je, dok ne rešimo problem koji imamo sa Prištinom, iluzorno i razmišljati o eventualnom članstvu u NATO-u.“\n“Oni sigurno neće razmatrati tako nešto jer ne žele u svom članstvu državu koja bi im unela problem nerešenih granica.”\n“Siguran sam, takođe, da je to sve više i stav EU, upravo zbog slučaja sa Kiprom. Kipar nije član NATO, jeste član EU, a ima problem sopstvenog suvereniteta na delu teritorije koje smatra svojim. Nama je dakle rešenje odnosa između Beograda i Prištine prioritet“, zaključuje Šormaz.\nDa li bismo ugrozili odnose sa Rusijom i Kinom?\n”Ukoliko bi ušla u NATO, Srbija bi morala da odustane od politike balansiranja između Rusije i Zapada koju je vodila u poslednjih deset godina. Rusija ne bi gledala blagonaklono na članstvo u NATO-u“, kaže za Talas Vuk Vuksanović.\nVredi napomenuti da, za razliku od Ukrajine, članstvo balkanskih zemalja u NATO-u ne predstavlja bezbednosni rizik za Rusiju. Rusija se na osnovu političkog principa protivi članstvu balkanskih zemalja u Alijansi.\nKina, kao drugi nezapadni centar moći sa kojim je Srbija produbljivala veze poslednjih godina, prvobitno bi gledala sa skepsom na članstvo u NATO-u, ali to ne bi potrajalo. Kao što pokazuje primer Grčke, članstvo u NATO-u i EU ne predstavlja nepremostivu prepreku za kineska ulaganja i jače veze.\nSrbija okružena NATO komšijama\nU nedelju 30. septembra Makedonci će odlučivati da li će postati 30. članica NATO saveza. Pisali smo o tome da li bi i kako to moglo da utiče na odnose Srbije i Kosova. U krajnje hipotetičkom slučaju članstva Srbije, Vuksanović smatra da bi došlo do ozbiljnog popuštanja napetosti u regionu. ”Postojala bi bezbednosna garancija u vidu člana 5. Severnoatlantskog pakta čime bi se eliminisao dobar deo bezbednosnih anksioznosti.”\n”Međutim, ovo je sve hipotetički scenario jer je nezamislivo da Srbija u skorije vreme uđe u NATO zbog protivljenja javnog mnjenja. Umesto toga Srbija će se naći u situaciji da je članica NATO-a u svemu osim u pravno-formalnom smislu.”\n„Sa članstvom Crne Gore i budućim članstvom Makedonije, geografska zaokruženost Srbije od strane članica NATO-a biće još jača. Vojska Srbije biće uređena po standardima NATO-a i većina vojnih vežbi biće sprovedene sa članicama saveza. Na snazi je Individualni akcioni plan partnerstva (IPAP) koji je najviši stepen partnerstva sa zemljom koja nije članica Alijanse.“\nObuka u Nišu za vojnike iz Iraka kao podrška borbi protiv terorizma\nIlustrativan primer produktivne saradnje od koje više strana ima koristi jeste i obuka vojno-medicinskog osoblja Iraka koja se pod podrškom NATO tokom tri nedelje odvijala u Nišu u decembru 2017.\nCilj programa bio je unapređenje znanja i veština iračkih odbrambenih snaga usmerenih na medicinski tretman i evakuaciju ranjenika u teškim okolnostima.\nNajbolji mogući odnosi sa SAD važniji od članstva u NATO\nDobra saradnja sa NATO-om sa ili bez članstva jeste svakako dobra osnova da Srbija dalje unapredi odnose sa Zapadom.\nDragan Šormaz smatra da su odnosi sa Sjedinjenim Američkim Državama veći prioritet od mogućeg članstva u NATO-u:\n”U toku razgovora sa Prištinom moramo da iskoristimo priliku i da popravimo odnose sa Sjedinjenim Američkim Državama, da ih resetujemo, vratimo na pozicije koje smo nekada imali u odnosima. Mišljenja sam da je to važnije od članstva u NATO-u, pa čak i od članstva u EU.\nSrbija mora ponovo da postane kredibilan, predvidljiv i lojalan saveznik SAD-a. To bi doprinelo boljoj poziciji kako u svetu, tako i u regionu mnogo više nego samo članstvo Srbije u NATO-u.”\nVuksanović smatra da bi ”Srbija morala da nauči da odmerava stavove evropskih zemalja i SAD-a koji uprkos savezništvu znaju da se razlikuju u pojedinačnim kriznim situacijama.\nU toku je debata o dugoročnoj budućnosti NATO-a u trenutku dok je Tramp u Beloj kući i kada se spekuliše da li će zbog uspona Kine u jednom trenutku u budućnosti SAD morati da prepuste Evropi odgovornost za sopstvenu bezbednost. Srbija će sa strane osmatrati i procenjivati, ali je izvesno da će uprkos odsustvu članstva Srbija morati da ima veoma precizno definisano partnerstvo sa Alijansom lišeno emocija.”\nNedostaje nam glavna privilegija dobrih odnosa sa NATO-om\nSrbija ima najviši oblik saradnje koji može da ima jedna država nečlanica saveza. Imamo mnoge privilegije i koristi od te saradnje.\nPostavlja se pitanje – zašto je prihvatljivo da tako intenzivno sarađujemo i oblikujemo vojsku po NATO standardima, ali nije prihvatljivo da pored te saradnje dobijemo i odbrambene garancije da će nas u slučaju nekog napada na nas braniti članice tog saveza koje bi bile u ugovornoj obavezi da to rade?\nOdgovor se izgleda ne nalazi u 2018. Nego još uvek u 1999. godini.\nČlanstvo u NATO-u može biti veoma značajan makro faktor odbrambene i političke stabilnosti kao važan preduslov za ekonomsku stabilnost, o čemu smo pisali prošle nedelje.\nMoramo da budemo svesni da funkcionalna, odnosno stvarna a ne samo deklarativna vojna neutralnost Srbije košta. Još uvek nismo sigurni ne samo koliko bi ta funkcionalnost koštala, već ni da li ćemo i kada uvoditi obavezno služenje vojnog roka kao podršku profesionalnoj vojsci, kao ni mnoge druge srodne stvari.\nPostoje i teorije koje kažu da je dobro da svi oko nas uđu u NATO, pa da onda mi možemo bezbednosno da se šlepujemo bez plaćene nadoknade – da uživamo privilegije za koje su drugi platili. Ozbiljnost rasprave o svim ovim temama u javnosti Srbije nažalost i dalje je otprilike na nivou ozbiljnosti ovakvih teorija.\nPola godine od pokretanja Talasa – najpopularniji sadržaj\nKako je Slovačka duplirala svoj BDP za manje od dve decenije\nTAGS: NATO Srbija Vojska Srbije\nŠta znači privatizacija Komercijalne banke?\nŠta znači reciprocitet sa Kosovom koji Kurti najavljuje? February 26, 2020\nVruće teme 896


Odlukom Ustavnog suda o zabrani kretanja napravljen korak u zaštiti ljudskih prava - Detektor\n22. Aprila 2020.15:45\nAdvokatica Nina Kisić, koja je zastupala apelanticu Lejlu Dragnić, čija apelacija je danas usvojena, smatra da je Ustavni sud napravio veliki korak u zaštiti pravne države.\n“Predmetne naredbe morat će biti usklađene sa standardima ljudskih prava, iz čega neminovno proizlazi da one neće moći ostati na snazi u trenutnom tekstu”, navela je Kisić za BIRN BiH.\nUstavni Sud Bosne i Hercegovine danas je donio odluku po kojoj zabrana kretanja za mlađe od 18 i starije od 65 godina krši pravo na slobodu kretanja Ustava BiH, ali nije poništio ovu odluku Federalnog štaba civilne zaštite.\n“Naloženo je Vladi Federacije BiH i Federalnom štabu Civilne zaštite da, u roku od pet dana od dana prijema ove odluke, usklade Naredbu Federalnog štaba Civilne zaštite od 27. marta 2020. godine sa standardima Ustava Bosne i Hercegovine i Protokola broj 4 uz Evropsku konvenciju. Dalje je naloženo Vladi FBiH i Federalnom štabu Civilne zaštite da u narednom roku od tri dana obavijeste Ustavni sud o provođenju naloga iz ove odluke”, stoji u odluci Ustavnog suda, navodi se u saopćenju.\nPrema odluci Suda, apelacije su odbijene u dijelu zahtjeva da se ukine Naredba Federalnog štaba Civilne zaštite od 27. marta 2020. godine.\nFederalni krizni štab je 20. marta donio naredbu o zabrani kretanja osoba mlađih od 18 i starijih od 65 godina, a koja je produžena 27. marta i trajat će, prema naredbi, do daljnjeg.\nPočetkom aprila ove godine Damir Arnaut, zastupnik Naše stranke u Parlamentu BiH, zajedno s još deset kolega, najavio je pokretanje ocjene ustavnosti i osporavanje mjera kretanja pred Ustavnim sudom BiH.\nArnaut za BIRN BiH navodi da nije ulagao apelaciju jer su nakon njegove javne najave za to, mjere ublažene. Kako govori, ovo su individualne apelacije, te nisu ocjena ustavnosti koju je on ranije najavljivao. On kaže da su njegove ranije izjave i odluka Ustavnog suda “u suštini potpuno identične”.\n“Dakle, da su prekršena ljudska prava jer nema proporcionalnosti između cilja koji se želi postići i naložene mjere. Nisu razmatrane blaže mjere kojima se može postići cilj”, ističe Arnaut.\nPrema njegovim riječima, mjere u kriznoj situaciji su očekivane, ali je problem kada one nisu proporcionalne i nisu dizajnirane na način da se na najblaži mogući način postigne željeni cilj.\n“Prema tome, u situaciji u kojoj jesmo sa koronavirusom, nema nikakve dileme da su neke restriktivne mjere neophodne.\nProblem je bio što su ove mjere bile prerestriktivne i Ustavni sud je upravo to i odlučio”, kaže Arnaut.\nAdvokatica Senka Nožica za Oslobođenje je ranije kazala da smatra da su mjere, ma koliko one bile nepopularne, u interesu javnog zdravlja neophodne i da su srazmjerne mogućnosti države da pruži kvalitetnu zdravstvenu zaštitu građanima.\n“Da sam sudija Ustavnog suda, ja bih odbila takvu apelaciju, iako sam ja ta ‘pogođena kategorija’”, rekla je Nožica za Oslobođenje.\nNačelnik Federalnog štaba Civilne zaštite Fahrudin Solak kazao je za N1 kako će Federalni štab ispoštovati sve naredbe Ustavnog suda Bosne i Hercegovine.\n“Federalni štab će ispoštovati sve preporuke, odnosno sve odluke Ustavnog suda i ne vidim razloga da se to ne ispoštuje”, rekao je Solak za N1 i dodao da će izmijeniti naredbu po uputi Ustavnog suda.\nFederalni ministar zdravstva Vjekoslav Mandić izjavio je za Avaz da se odluka Ustavnog suda mora provesti.\n“Držim se svoje struke i naredbi koje su izdate od Federalnog štaba civilne zaštite. Nisam pravni ekspert da bih mogao prokomentirati odluku Ustavnog suda. Međutim, ako je Ustavni sud tako odlučio, treba se toga držati”, rekao je Mandić.\nUstavni sud BiH zaključio je da je prekršeno pravo apelanata na slobodu kretanja zato što ne postoji proporcionalnost, odnosno pravična ravnoteža između mjera naloženih osporenom Naredbom i javnog interesa zaštite javnog zdravlja.\nKako je navedeno u objavljenoj odluci, prethodno nije razmotrena i obrazložena nemogućnost nalaganja blažih mjera, da nametnute mjere nisu striktno vremenski ograničene, niti je utvrđena obaveza Federalnog štaba da te mjere redovno preispituje i produži samo ako je to “neophodno u demokratskom društvu”.\nZaključeno je da je neosnovan dio apelacije u kojem se zahtijeva ukidanje Naredbe, zato što bi takvim ukidanjem mogle nastati negativne posljedice prije nego što nadležni organi dobiju priliku razmotriti osporene mjere u skladu s ovom Odlukom.


Mezzaluna radionica, Herceg-Novi | Fondacija Petrović Njegoš\nU sklopu radionice održana je i obuka za mlade majstore, studente i arhitekte koji žele da ostanu u sferi nasljeđa i steknu određene vještine i znanja na terenu.\nUčesnici su bili iz Francuske, Srbije i Crne Gore, a bilo ih je ukupno osmoro.\nKao supervizori bili su prisutni 2 izvođača iz Francuske firme Comte, 2 arhitekata supervizora iz firme Archipat iz Lyona i Benjamin Mouton, glavni arhitekt za istorijske spomenike u Francuskoj, koji su ujedno učestvovali u izradi Studije za stari grad Herceg-Novi.\nRadove je izvodila firma ZV design iz Podgorice, sa ukupno pet angažovanih ljudi.\nKao rezultat, saniran je zapadni zid Mezzalune unjegovom donjem dijelu gdje je bio oštećen od mora, a takođe i u gornjim zonama, gdje su ga oštetili uticaj vremena, vode i biljaka koje su počele nekontrolisano da rastu.\nZid je saniran u više zona i zaustavljeno je njegovo dalje propadanje te sad ima mnogo bolji vizuelni kontakt sa okolinom.\nOdržana je prezentacija urađenog posla u okviru Radionice i škole restauracije Mezzaluna\nkoja je trajala od 23.09. do 06.10., u kafeu Amerika na trgu Belavista u Herceg Novom.\nUručeni su sertifikati učesnicima, studentima i arhitektama koji su doprilijeli današnjem boljem izgledu zapadnog zida Mezzalune.\nProjekat je realizovan kroz saradnju NVO Sinergija i Fondacija Petrović Njegoš, a podržan je finansijski od strane Ministarstva kulture i Fondacije Petrović Njegoš.\nU toku januara 2018. godine planirana je konferencija sa fokusom na sljedeću školu restauracije u Herceg Novom


OLGA DANILOVIĆ: Verovala sam u sebe, hvala Novaku za sve! | Novosti.RS\nOna je u finalu kvalifikacija za Australijan open savladala Indijku Ankite Rainu 6:2, 3:6, 6:1.\n"Nije bilo turnira, nije bilo puno mečeva, čak i pripremni period za 2021. nije bio onakav kakv obično biva za start jedne takmičarske godine. Ipak verovala sam u svoj rad, u sebe i pripreme koje sam zahvaljujući Novaku Đokoviću imala u Teniskom centru Novak, zajedno sa trenerima Borisom Bošnjakovićem, Kristijanom Šnajderom i Vladom Radonjićem", istakla je Danilovićeva za sajt Teniskog saveza Srbije.\nVelika zahvalnost Novaku za sve što je učinio i čini, a na nama je da se borimo i opravdamo svu njegovu ljubav, zalaganje i sve što radi za boljitak svih nas, poručila je srpska teniserka.\n"Partijama i pobedama u Dubaiju sebi sam priuštila najbolji mogući rođendanski poklon, a to je da ću 20. rođendan (23. januara) dočekati i proslaviti u Australiji“, rekla je Danilovićeva.\nNovak Đoković tenis Olga Danilović Australijan open\nBravo Olga sa srećom u 2021 sezoni, radite predano i povucite medni druge kao što No1e radi i kao što je uvek radio. Idemooo, ajmooooo svi zajedno na AO 2021 ....\nČestitke i ohrabrenje za nove pobede, mladoj, vrednoj i zahvalnoj Olgi.


MALI FUDBAL: Vratićemo se iz Niša kao pobednici - InfoVranjske\nMALI FUDBAL: Vratićemo se iz Niša kao pobednici\nU nedelju, klub malog fudbala Vranje u okviru 7. kola Druge futsal lige Istok u Nišu će odmeriti snagu sa domaćim Ekonomistom.\nTrener vranjskog drugoligaša Goran Jović ima u glavi samo pobedu svog tima:\n,,Ništa sem pobede me ne interesuje. Moj tim je kvalitetniji i garantujem da ćemo se vratiti neporaženi. Posle toga planiramo još pobede nad Put inženjeringom kod kuće i Nišom 92 u poslednjem kolu. To bi nam omogućilo da ostanemo u trci za treću poziciju na tabeli i po okončanju sezone, plasirali bi se u Jedinstvenu Drugu ligu, što je i naš osnovni cilj“ istakao je trener Jović\nMeč u hali Čair u Nišu počinje u 19. časova